qundao/data-zh-poetry huggingface dataset:
次赵虎岩诗韵
作者：耶律铸
朝代：元

读书学剑两无成，牢落无由话此情。闻道太平公事了，蓬窗閒杀老书生。寄语幽都君子儒，年来活计道人居。而今扰扰封侯辈，大剑长枪不读书。玉泉泉下有鱼龙，风起波涛沧海同。自是鱼龙无意出，月明愁杀钓鱼翁。
次赵虎岩诗韵·其一
作者：耶律铸
朝代：元

读书学剑两无成，牢落无由话此情。闻道太平公事了，蓬窗閒杀老书生。
次赵虎岩诗韵·其三
作者：耶律铸
朝代：元

玉泉泉下有鱼龙，风起波涛沧海同。自是鱼龙无意出，月明愁杀钓鱼翁。
次赵虎岩诗韵·其二
作者：耶律铸
朝代：元

寄语幽都君子儒，年来活计道人居。而今扰扰封侯辈，大剑长枪不读书。
次赵虎岩过玉泉怀古韵
作者：耶律铸
朝代：元

玉泉潇洒已年深，昔日游踪尚可寻。有意林泉堪作伴，无情岁月任相侵。携壶乘兴开怀饮，策杖閒游信口吟。地僻山空无过客，松杉庭户夜沈沈。
次赵虎岩过玉泉怀古韵
作者：耶律铸
朝代：元

绿回芳草春长在，梦与浮云一段空。休向玉泉悲故国，咸阳无处问秦宫。路僻山荒碧草迷，行人惆怅马频嘶。当时楼观寻无处，落日疏林鸦乱啼。
次赵虎岩过玉泉怀古韵·其一
作者：耶律铸
朝代：元

绿回芳草春长在，梦与浮云一段空。休向玉泉悲故国，咸阳无处问秦宫。
次赵虎岩过玉泉怀古韵·其二
作者：耶律铸
朝代：元

路僻山荒碧草迷，行人惆怅马频嘶。当时楼观寻无处，落日疏林鸦乱啼。
次韵舟行次蓬州游历州境憩蓬莱堂
作者：耶律铸
朝代：元

共传灵境可摅怀，指示龙章与凤台。白鼻騧腾横吹去，黄头郎递棹歌来。青山绿水纡回处，万紫千红次弟开。庵独醉仙无定所，素知元只在蓬莱。
次韵阆州述事
作者：耶律铸
朝代：元

首肯唐庚赋，心推郭逸诗。为谁携斗酒，还酹鲁公祠。
欲雪
作者：耶律铸
朝代：元

痴云泄泄复溶溶，底事龙公睡起慵。薄暮遥看岩岫失，夜阑空把斗牛封。徘徊天外心无定，撩乱江头色正浓。寄与西风莫吹散，梅花憔悴忆相逢。
水平桥
作者：耶律铸
朝代：元

洞箫吹罢思无聊，却下閒庭弄柳条。寂寂小园春昼永，一声啼鸟水平桥。
汉宫
作者：耶律铸
朝代：元

幻出壶天醉碧桃，旋开云窦挹琼膏。龙蟠烛影承香辇，凤拥箫声绕赭袍。织女机临银汉动，捧盘人共玉蟾高。如何今日猗兰殿，吹尽雄风到野蒿。
汎城南莲湖
作者：耶律铸
朝代：元

管弦声破水云幽，浪里香风过画楼。相与兼花折荷叶，乱遮斜日上兰舟。
池亭用前韵
作者：耶律铸
朝代：元

推穷理窟叩真庭，探索天心见物情。忆昨冥心捕蛇说，笑今凝思相牛经。未妨招隐教投迹，不信潜夫肯著名。爱杀清风与明月，肯随人意到池亭。
池亭睡起
作者：耶律铸
朝代：元

丝雨笼深院，团花皱碧罗。不怜孤枕梦，终日恋池荷。
沐浴子
作者：耶律铸
朝代：元

濯缨与濯足，应欲任其真。沐芳及浴兰，应务洁其身。难洗耳中事，易洗心上尘。世閒原有耳，常是洗心人。
沙渍道中
作者：耶律铸
朝代：元

去年寒食在天涯，寒食今年又别家。天北天南人万里，春风开尽马莲花。
泊白鱮江尘外亭高道士携琴相访
作者：耶律铸
朝代：元

引回柔橹款亭皋，宛驻灵槎泛雪涛。尘外水沈薰菡萏，瓮头春绿涨蒲萄。红螺山色秋尤健，白鱮江声晓更豪。安得投簪招隐士，携琴寒玉从琴高。
泛太液池
作者：耶律铸
朝代：元

烂纵飞龙驭，凝神入醉乡。烟霞生缥缈，丝竹袅微茫。蒲剑割秋水，荷盘倾夕阳。莫轻年少日，青鬓易惊霜。
济黄河
作者：耶律铸
朝代：元

雪滚洪流激怒涛，何时清澈见秋毫。冰夷应讶无持赠，莫认精诚是寸胶。回驰声势出昆崙，拒尽人閒要路津。快著灵涛天上去，就倾银汉洗兵尘。
济黄河·其一
作者：耶律铸
朝代：元

雪滚洪流激怒涛，何时清澈见秋毫。冰夷应讶无持赠，莫认精诚是寸胶。
济黄河·其二
作者：耶律铸
朝代：元

回驰声势出昆崙，拒尽人閒要路津。快著灵涛天上去，就倾银汉洗兵尘。
清明
作者：耶律铸
朝代：元

寒食清明失旧期，踌躇搔首日沈西。风生杨柳鸦先觉，寒过梧桐凤不栖。山色雪迷春意老，雁声云遏暮天低。苏门二月春光好，好逐东风发马蹄。
清明前一日月夜对酒招季渊饮
作者：耶律铸
朝代：元

醉乡吟社两厌厌，寒食清明事已兼。春计政侵云子酒，月华不隔水晶帘。幽兰香结成凝阵，宝篆烟空尽未添。连璧胜游心赏在，莫轻倾盖一掀髯。
渔父叹
作者：耶律铸
朝代：元

直钩钓鳌良可叹，片网图龙真绝痴。往来江上人无限，鼓掌笑君君不知。
渔父答
作者：耶律铸
朝代：元

世路披天险，名声足是非。月明风下露，吹笛放船归。
渡陷河
作者：耶律铸
朝代：元

天幕旁围翡翠茵，自来元是自迷津。谁期也值南风起，吹得黄沙不见人。
游仙
作者：耶律铸
朝代：元

六铢仙帔映花朝，护跸痴龙胆气骄。五色云车回日驭，九葩芝盖抵星桥。閒携凤女批明月，还纵鸾歌透紫霄。半夜水晶宫殿里，碧桃花下更闻箫。
游仙
作者：耶律铸
朝代：元

绛节拥红云，凤吹随鸾扇。游历万华宫，转宴诸仙殿。金母愿接欢，玉真求识面。为我问时人，谁曾是媒援。高蹈步天衢，真游不知倦。又遇西王母，屡会瑶池宴。前后三千年，蟠桃开一遍。为我问群仙，几见春风面。
游壶春园
作者：耶律铸
朝代：元

雨横风狂过一春，养花天气少温存。满前何限关心事，且是无人详细论。
游大翮山
作者：耶律铸
朝代：元

路盘空翠上青天，下望皇州一点烟。云叶堆来人脚底，日华垂在马头前。露花烟草芬兰麝，百籁群鸣播管弦。可笑旧游王次仲，不来寻谒酒中仙。
游奉圣州龙岩寺
作者：耶律铸
朝代：元

卧龙高卧几黄昏，依约灵岩隐卧痕。云磴屈蟠侵鸟道，翠屏环合掩山门。净名花界开中叶，兴圣莲宫庇上尊。不就卜居殊胜地，忍冲烟霭下孤村。
游果州凤山观
作者：耶律铸
朝代：元

谁是浮游独醉仙，凤来还上凤山巅。定应人不知名字，只问南充谢自然。
游玉泉
作者：耶律铸
朝代：元

纷披容与纵笙歌，蕙转光风艳绮罗。露冷桃花春不管，月明芳草夜如何。灵珠浩荡随兰棹，云锦低回射玉珂。深入醉乡休秉烛，尽情挥取鲁阳戈。
游玉泉山废宫故基口号
作者：耶律铸
朝代：元

殿阁人稀树草荒，旧游空记五云乡。劫前天地兴亡梦，借问山灵是几场。
游龙岩寺
作者：耶律铸
朝代：元

上方钟磬隔花闻，便觉仙凡势自分。争信草灵堂也笑，笑他猿鹤恋松云。错落岩花是醉茵，景因人胜画难真。林泉盛迹幽栖地，谁分松云不恋人。
游龙岩寺·其一
作者：耶律铸
朝代：元

上方钟磬隔花闻，便觉仙凡势自分。争信草灵堂也笑，笑他猿鹤恋松云。
游龙岩寺·其二
作者：耶律铸
朝代：元

错落岩花是醉茵，景因人胜画难真。林泉盛迹幽栖地，谁分松云不恋人。
湿水谣
作者：耶律铸
朝代：元

借问卢沟桥下水，甚时离了湿头山。自从流入桑乾后，几度穷兵战不还。
满庭芳·西园席间用人韵
作者：耶律铸
朝代：元

酒阵诗坛，征兵命将，得无倾动华筵。拟勤春事，还自要相先。天地元如逆旅，应自愧、不驻流年。凭谁问，姮娥心事，何惜月长圆。西园张乐地，献歌呈舞，燕扰莺喧。尽未妨颓玉，锦瑟旁边。脱落尘凡健笔，终不负、兴染芳烟。欢缘在，判家视草，仍是玉堂仙。
满庭芳·西园席间用人韵
作者：耶律铸
朝代：元

酒阵诗坛，征兵命将，得无倾动华筵。拟勤春事，还自要相先。天地元如逆旅，应自愧、不驻流年。凭谁问，？娥心事，何惜月长圆。西园张乐地，献歌呈舞，燕扰莺喧。尽未妨颓玉，锦瑟旁边。脱落尘凡健笔，终不负、兴染芳烟。欢缘在，判家视草，仍是玉堂仙。
漆城谣
作者：耶律铸
朝代：元

漆城光荡荡，寇来不得上。一朝变起望夷宫，不及思旃曾技懩。
漫兴
作者：耶律铸
朝代：元

谁曾煎得胶黏日，谁解拽将绳系风。岂道花枝与人面，大都都得几时红。
灯蛾叹
作者：耶律铸
朝代：元

白日不飞出，夜灯安可亲。比朋不可投，何似暗藏身。
灵城元日
作者：耶律铸
朝代：元

惆怅重明竟未回，尘扬沧海劫前灰。谁期六合披攘际，得引屠苏是后杯。未待金鸣送曙光，雁行罗列进桃汤。如何白兽尊中酒，尽日无人引一觞。
灵城元日·其一
作者：耶律铸
朝代：元

惆怅重明竟未回，尘扬沧海劫前灰。谁期六合披攘际，得引屠苏是后杯。
灵城元日·其二
作者：耶律铸
朝代：元

未待金鸣送曙光，雁行罗列进桃汤。如何白兽尊中酒，尽日无人引一觞。
灵州客舍春日寓怀
作者：耶律铸
朝代：元

凉叶常先白露零，草逢寒节未敷荣。十分体得春消息，不似西风有信诚。
炀帝
作者：耶律铸
朝代：元

叠鼓凝笳宴未阑，战尘回首满人閒。南山翠竹长不起，东海洪波流己乾。宝驾陆沈池馆尽，锦帆星散水云閒。空馀仁寿宫前草，遥接雷塘野树烟。
炀帝故宫
作者：耶律铸
朝代：元

凤跸鸣銮入暮云，缭墙倾影障苔痕。三千歌舞春风起，百二山河野日昏。石马不嘶春自老，玉楼无迹燕犹存。旧时长送龙舟水，空伴寒潮过海门。
炭山窖子店大风后有回风数月不已
作者：耶律铸
朝代：元

西风崛？过柴扉，回裂云衣缠酒旗。懒举扇来时自蔽，祇知尘污庾元规。
炭山窖子店大风后有回风数月不已
作者：耶律铸
朝代：元
体裁：七言绝句

西风崛�过柴扉，回裂云衣缠酒旗。懒举扇来时自蔽，祇知尘污庾元规。
烧桃树根
作者：耶律铸
朝代：元

碧桃林尽了无痕，溪色无光山色昏。依旧负薪人不断，采残枝叶更刨根。
燕城之北垂三十里有瓮山原先妣国夫人坟室在焉予过之哀感不已而贮之诗仍寄呈尊夫大领省以慰其感云
作者：耶律铸
朝代：元

仙佩飘飘驾彩鸾，白云深锁瓮山寒。自从好梦风吹断，谁念孤儿泪不乾。彩鸾飞去几时回，望断青天望不来。二十二年恩与爱，若为心地不成灰。醮台霜冷纸钱灰，醮罢秋风独自回。满面尘埃人不识，缓驱灰马入城来。
燕城之北垂三十里有瓮山原先妣国夫人坟室在焉予过之哀感不已而贮之诗仍寄呈尊夫大领省以慰其感云·其一
作者：耶律铸
朝代：元
体裁：七言绝句

仙佩飘飘驾彩鸾，白云深锁瓮山寒。自从好梦风吹断，谁念孤儿泪不乾。
燕城之北垂三十里有瓮山原先妣国夫人坟室在焉予过之哀感不已而贮之诗仍寄呈尊夫大领省以慰其感云·其三
作者：耶律铸
朝代：元

醮台霜冷纸钱灰，醮罢秋风独自回。满面尘埃人不识，缓驱灰马入城来。
燕城之北垂三十里有瓮山原先妣国夫人坟室在焉予过之哀感不已而贮之诗仍寄呈尊夫大领省以慰其感云·其二
作者：耶律铸
朝代：元

彩鸾飞去几时回，望断青天望不来。二十二年恩与爱，若为心地不成灰。
燕市送客归长安故居
作者：耶律铸
朝代：元

黄金台上望长安，何处青山是故山。虹断桥梁分雨脚，露摇珠颗偃荷盘。归心暗逐飞鸿尽，病眼空将倦鸟还。芳草不随游子去，日斜烟淡倚阑干。
牡丹
作者：耶律铸
朝代：元

问谁能养牡丹芽，南枕天津弟一家。不枉得输青帝力，见闻知是异凡花。
独自来
作者：耶律铸
朝代：元

日日楼头独自来，别离情事若为裁。东风倚遍栏干曲，人在天涯回未回。
独醉亭
作者：耶律铸
朝代：元

澡雪精神住福庭，放言须不逆时情。推移殿最修花史，分别贤愚著酒经。爱酒爱花俱有趣，独醒独醉两虚名。祇知仰挹清风处，万古心期是此亭。
独醉园寓兴
作者：耶律铸
朝代：元

百品消愁药，三生解语花。一时都聚在，方外酒仙家。
独醉园对饮
作者：耶律铸
朝代：元

独醉园中独醉翁，醒时还与醉时同。祇因矫思原如矢，窃自修身更似弓。无可奈何倚玉友，有何不可任崖公。醉乡纵裂封侯地，且就擒奸莫论功。
独醉园梅数年无花今岁特盛中觞有索赋梅词者为赋
作者：耶律铸
朝代：元

世外佳人幼妇辞，爱春移入背阴枝。鼙婆进奏玉莲锁，云子劝延金屈卮。世事尽他无究论，醉怀原自有开时。由来萼绿花心在，拟倩梅仙遣所思。
猎北平射虎
作者：耶律铸
朝代：元

飞控遗风猎北平，澹阴平野草青青。南山白额威何振，东海黄公厌不行。径捷鸣髇延满月，奄惊繁弱激流星。由来一片斓斑锦，别在神机霹雳声。
献上贤王
作者：耶律铸
朝代：元

神烛高明日月齐，司分兰艾入春畦。虹霓渴饮沧溟竭，星斗光垂碧落低。寒暑纵催穷塞雁，晨昏宁属禁城鸡。无能自忖人堪笑，唯有青云是旧梯。
玉华盐三首
作者：耶律铸
朝代：元

玉华仙咏玉华盐，爱玉华盐分外甜。但是梨花春在处，不消重设却寒帘。玉妃隐映水晶帘，相与天花舞画檐。玉洁冰清诚可爱，不应仍更有人嫌。瑞雪香融注玉蟾，羡谁家醉捲珠帘。风流柳絮因风起，只谢娘宜唱是盐。
玉华盐三首·其一
作者：耶律铸
朝代：元

玉华仙咏玉华盐，爱玉华盐分外甜。但是梨花春在处，不消重设却寒帘。
玉华盐三首·其三
作者：耶律铸
朝代：元

瑞雪香融注玉蟾，羡谁家醉捲珠帘。风流柳絮因风起，只谢娘宜唱是盐。
玉华盐三首·其二
作者：耶律铸
朝代：元

玉妃隐映水晶帘，相与天花舞画檐。玉洁冰清诚可爱，不应仍更有人嫌。
玉泉新墨
作者：耶律铸
朝代：元

柏液煤楺冷剂香，枯胶点漆自仙方。风生白兔瞳睛瑩，电走碧云鸦背光。可笑千金高索价，更怜百纸碎裁钢。伫情看了人争道，且置三张在一傍。
玉泉新墨
作者：耶律铸
朝代：元
体裁：七言律诗

柏液煤楺冷剂香，枯胶点漆自仙方。风生白兔瞳睛莹，电走碧云鸦背光。可笑千金高索价，更怜百纸碎裁钢。伫情看了人争道，且置三张在一傍。
玉津头
作者：耶律铸
朝代：元

桃李无言各自春，韶光堆叠与精神。半攲倒景薰沈水，径引春风入玉津。
玉津池早春
作者：耶律铸
朝代：元

嫩漪縠皱浴鸳鸯，信逐轻鸥下野塘。红入小桃花绽处，绿莎针短柳丝长。
玉溪
作者：耶律铸
朝代：元

玉溪声泻玉声寒，流绕祥云瑞霭閒。却是冰壶凉世界，始知元自在人寰。
玉窗歌
作者：耶律铸
朝代：元

玉钩垂翠箔，珠幌背兰膏。花瘦露如洗，月明秋更高。
玉门关
作者：耶律铸
朝代：元

六合同风奉一君，谁期贵介竟孤恩。自从五夜传金柝，已早三年闭玉门。
琳宫月夜宴集
作者：耶律铸
朝代：元

红雪香团露井桃，彩云轻叶拥霓旄。三千玉女霞妆薄，十二珠楼月烛高。花界不应辞琬液，海人休便献龙膏。文章好在通明殿，醉墨淋浪凤锦袍。
琼华岛
作者：耶律铸
朝代：元

万岁山头万树松，万年基业一朝空。如何太液池中水，依旧罗纹起细风。
瑞井行
作者：耶律铸
朝代：元

赤子半入井，宁无恻隐心。急走掣其足，啼号嗄以喑。其亲即偕来，翕然集四邻，将谓相谢不世恩。忿呼恚诘渠何人，令我儿哭声酸辛。中心自誓救颠坠，孰顾若辈怨且嗔，君子谋道不谋身。
用西冈老人留别诗韵以赆其行二首
作者：耶律铸
朝代：元

健羡男儿得志秋，锦衣归去跃骅骝。断肠南陌人何在，回首夕阳水自流。故里得归真乐土，浮生无地不天游。疲民正赖君侯手，莫把功名让黑头。昔年冷坐渭河滨，独钓寒波绝路尘。流水高山千古事，淡云微月一閒身。祇知门巷无他客，唯有琴书是故人。今日圣朝方大用，江山应助老精神。
用西冈老人留别诗韵以赆其行二首·其二
作者：耶律铸
朝代：元

昔年冷坐渭河滨，独钓寒波绝路尘。流水高山千古事，淡云微月一閒身。祇知门巷无他客，唯有琴书是故人。今日圣朝方大用，江山应助老精神。
用辅之送晋之诗韵
作者：耶律铸
朝代：元

执手溪边酒一杯，羡君归路过金台。因风寄语能诗客，囊里新诗早寄来。
留别诸友
作者：耶律铸
朝代：元

还池亭上醉飞觞，春暖波閒怕夕阳。高挂无弦云满地，一喷横笛水千塘。槛依兰影香犹湿，帘隔泉声意自凉。后会不知何处是，对床休避细商量。
留别赵虎岩吕龙山
作者：耶律铸
朝代：元

燕南春色老，燕北草初肥。露冷野花瘦，月明江树稀。
留题大防山孔水
作者：耶律铸
朝代：元

尾闾寒泄碧云浆，谁动霓裳混渺茫。惬意玉龙深酿雨，纵游赪鲤静喷香。流通瑶水明霞近，洞接桃源白日长。相得群仙情未切，又抛花片赚刘郎。
病中述怀
作者：耶律铸
朝代：元

雨声一夜到床头，一洗胸中万斛愁。世态低昂付蛮触，宦途消息寄蜉蝣。暑天卧病犹痴较，少日勤行半素休。频梦江头岂无意，此身栩栩见沙鸥。
病起书事
作者：耶律铸
朝代：元

性恬乖剌与粗疏，谁说清狂痼疾除。可要更须教失马，祗应元□示悬车。胜游索办烟霞屐，绪业非攻种树书。多幸老民俱有趣，醉乡日月是华胥。
癸卯春莫经驻跸院废殿
作者：耶律铸
朝代：元

野粉不留天日表，梦回龙去鼎湖空。东君若是繁华主，满院落英何处风。
登叠巘楼寄本庵粹中
作者：耶律铸
朝代：元

江山不尽古今情，空写相思遍凤城。满眼氛埃昏落日，一天寒色淡长庚。吟魂岂为閒情断，别梦徒因往事惊。早晚重来风雨夜，细倾肝胆话平生。
登吹台凝翠亭偶成
作者：耶律铸
朝代：元

春逐花枝落酒杯，草随春色上高台。殷勤更把重帘捲，放入青天白日来。
登广寒殿故址
作者：耶律铸
朝代：元

万古消沈尽，浮云事几场。酣歌颓醉玉，休得问兴亡。
登燕都长松岛故基
作者：耶律铸
朝代：元

缥缈笙歌拂紫霄，水晶宫殿荫兰皋。势倾沧海风云动，秀出中天气象高。可是浪悬秦照胆，不知谁玩汉吹毛。流莺似说伤心事，啼遍宫前小野桃。
登玉皇阁周览燕都偶而成书
作者：耶律铸
朝代：元

势倾幽谷控扶桑，琪树霓旌照八荒。一种世间豪侠窟，九重天上利名场。翠帘笼日纵金凤，清跸揭云朝玉皇。何事未祈心事了，更休颓思愧平章。
白云谣
作者：耶律铸
朝代：元

天花瑞叶将滕六，明与天公示心曲。一时三表表何事，表曰孤忠三献玉。
白日
作者：耶律铸
朝代：元

玉涧鸣泉弹洛浦，苍龙横沼写离骚。晴窗睡起炉烟冷，满院春风白日高。
白石山
作者：耶律铸
朝代：元

山本无情不解愁，年来底事也惊秋。古今阅尽兴亡恨，知为何人雪满头。
白莲池
作者：耶律铸
朝代：元

翠扇平遮罨画楼，玉兰倾露避兰舟。何如解语花长在，花界长生殿里头。
真游挟飞仙
作者：耶律铸
朝代：元

真游挟飞仙，悬居何缥缈。琪树不知秋，玉庭长似晓。碧落无纤翳，天衢净如埽。底许吟真声，仙韶动云表。容与太素域，时复随青鸟。朝游阆风苑，夕宴蓬莱岛。昌城玉蕊花，昆墟玉红草。可醉亦可玩，堪期后天老。
真金不死乡
作者：耶律铸
朝代：元

真金不死乡，真境延閒燕。灿灿琼瑶树，朝映朝元殿。灵景一何清，寂然闻凤啭。但见玉阶前，游蜂弄花片。
眼儿媚·醴泉和高斋过炀帝故宫
作者：耶律铸
朝代：元

隔江谁唱后庭花。烟淡月笼纱。水云凝恨，锦帆何事，也到天涯。寄声衰柳将烟草，且莫怨年华。东君也是，世閒行客，知过谁家。
眼儿媚·醴泉和高齐，遇阳帝故宫。
作者：耶律铸
朝代：元

隔江谁唱后庭花。烟淡月笼沙。水云凝恨，锦帆何事，也到天涯。寄声衰柳将烟草，且莫怨年华。东君也是，世间行客，知遇谁家。
睡起有寄
作者：耶律铸
朝代：元

连日轻阴护好花，几场春梦绕天涯。寻思不记相逢处，又入街西卖酒家。
石梁
作者：耶律铸
朝代：元

飞梁横绝浪花中，寒压骊龙弟几宫。却月晖光围倒景，渴虹垂影跨长空。淩波自接升仙路，炼石应劳并鬼工。好梦青云上天去，未应人世限西东。
磨剑行
作者：耶律铸
朝代：元

故国江山梦里行，不期今日果长征。剑华休遣尘生涩，万事人閒总未平。
示子
作者：耶律铸
朝代：元

人皆缘禄福，我独以官贫。富贵莫图著，恐他来逼人。
秋夜对月赠唐臣
作者：耶律铸
朝代：元

寒水摇空碧，西风满一琴。孤光万家月，一寸百年心。白雁惊残叶，青霜急乱砧。故山休挂梦，无地可投簪。
秋山二首
作者：耶律铸
朝代：元

万骑龙趋两队分，翠华方自发期门。内官急把朱旗飐，传道先教诏虎贲。两龙如雾发璿台，蔽日旌旗四面开。疑自锦林花嶂里，建章营骑下天来。
秋山二首·其一
作者：耶律铸
朝代：元

万骑龙趋两队分，翠华方自发期门。内官急把朱旗飐，传道先教诏虎贲。
秋山二首·其二
作者：耶律铸
朝代：元

两龙如雾发璿台，蔽日旌旗四面开。疑自锦林花嶂里，建章营骑下天来。
秋日宜都道中
作者：耶律铸
朝代：元

采莲歌断木兰舟，万里长风入戍楼。灵凤不来青鸟去，陇头江月可怜秋。
秋日田行
作者：耶律铸
朝代：元

野老郊迎顶斗炉，马前行语更相呼。田荒室露浑馀事，乞免官徵一岁租。
秋日行次池上戏赠钓者
作者：耶律铸
朝代：元

垂白穷居野水滨，祇疑秋水是龙津。神龟己死三千岁，何事持竿不顾人。
秋日避暑尘外亭
作者：耶律铸
朝代：元

软红尘外水云乡，隐映双溪避暑庄。雌霓连蜷应计雨，雄风回穴自输凉。年光变弄蒲萄色，天气经营菡萏香。只就北窗花柳下，岂妨高卧傲羲皇。
秋日酌兰皋亭
作者：耶律铸
朝代：元

朝来爽气扑兰皋，窃喜西山隶我曹。孤奋自甘栖澹泊，五噫宁苦遂清高。逆知江上鲈鱼脍，未抵尊前紫蟹螯。谁似无何狂醉隐，痛延杯酌咏离骚。
秋莲怨
作者：耶律铸
朝代：元

红衣乱委鸳鸯浦，罗袜尘消水仙府。凝情照景竟无言，应惜芳心为谁苦。
秋莺
作者：耶律铸
朝代：元

落尽群英一见愁，只因天地雨经秋。流莺不道春光老，刬地如今调舌柔。
秋闺
作者：耶律铸
朝代：元

供给深闺怨，秋声又捣衣。鸳鸯不独宿，燕子自双飞。尘暗芙蓉帐，风寒翡翠帷。驰心属明月，将此照金微。
穷庐篇
作者：耶律铸
朝代：元

巢燕年年客，山河日日新。窗分一镜晓，门掩满庭春。栖鸟羁笼影，行蜗游壁尘。故园虽好在，楼观几荆榛。
立春二首
作者：耶律铸
朝代：元

东帝施恩似恤贫，严凝时节唤回春。未知和气先归柳，便觉寒威不著人。上苑三冬梅正发，和林五月草初新。世閒公道惟春色，春色年来也不均。节物惊心若见催，一年还见两春来。腊寒自向人閒尽，春色却从天上回。乍暖柳条先易绿，向阳花树不难开。高歌买断西城酒，更对东风尽此杯。
立春二首·其一
作者：耶律铸
朝代：元

东帝施恩似恤贫，严凝时节唤回春。未知和气先归柳，便觉寒威不著人。上苑三冬梅正发，和林五月草初新。世閒公道惟春色，春色年来也不均。
立春二首·其二
作者：耶律铸
朝代：元

节物惊心若见催，一年还见两春来。腊寒自向人閒尽，春色却从天上回。乍暖柳条先易绿，向阳花树不难开。高歌买断西城酒，更对东风尽此杯。
立春前一日对雪
作者：耶律铸
朝代：元

桃李无言盼断春，值春潜处暖生云。晚来纵有残风雪，明日人閒总属春。
立春口号
作者：耶律铸
朝代：元

细风吹绿水生波，翠陌瑶阡艳绮罗。春信朝来到人世，满城箫鼓醉人多。
立秋前一日
作者：耶律铸
朝代：元

大火西流暑气回，青蝇心绪已徘徊。人言明日新消息，天外秋风刮地来。
筑城曲
作者：耶律铸
朝代：元

一行杵后一行锥，只是嫌虚恨役迟。谁谓筑城坚不得，坚城岂在隐金椎。
答客问
作者：耶律铸
朝代：元

是佛尽居安乐国，无仙不住没愁乡。听教共献天花供，更管清明分外香。
答座客
作者：耶律铸
朝代：元

千红将万紫，剪染尽冰蕤。莫晓谁施巧，惟春自出奇。向阳花易发，伴老病难治。若得如人意，除天是国医。
答李仲玉白发叹
作者：耶律铸
朝代：元

功名江海一浮沤，赚得英雄雪白头。日月如飞留不住，雁行山色又横秋。
答王澹游冬日二色桃花诗
作者：耶律铸
朝代：元

冻得梅花开不得，笑他和雪倚阑干。漫山漫岭知多少，尚对东风怯莫寒。
紫菊
作者：耶律铸
朝代：元

浓改新妆压旧妆，留连春色到秋光。渊明老后无归客，篱下而今不孙黄。
綵霞亭睡起纪梦书画梦斋壁
作者：耶律铸
朝代：元

浴兰汤兮沐芳华，睡起鸡声透綵霞。怪得春风教梦稳，尽吹蝴蝶上梨花。
红叱拨
作者：耶律铸
朝代：元

顾景骄嘶蹑紫烟，绿云随步步金莲。天然红玉飞香辇，宜载花閒醉玉仙。
纪归梦
作者：耶律铸
朝代：元

睡鸭残香隔梦闻，晓莺啼破五更春。千秋万古兰窗蝶，只属行云行雨人。为蝶为周尽自分，华胥元自是青春。寒梅计岂罗浮月，偏照淩波解佩人。
纪归梦·其一
作者：耶律铸
朝代：元

睡鸭残香隔梦闻，晓莺啼破五更春。千秋万古兰窗蝶，只属行云行雨人。
纪归梦·其二
作者：耶律铸
朝代：元

为蝶为周尽自分，华胥元自是青春。寒梅计岂罗浮月，偏照淩波解佩人。
纪梦
作者：耶律铸
朝代：元

衰草淡烟迷故垒，情思迢迢似流水。关山目断雁声沈，几曲阑干闷独倚。倚兰还忆早春时，款款东风绽桃李。青春如昨岁云莫，大抵人生如寄耳。如何携酒对明月，一笑红尘等白蚁。归来梦蝶恼庄周，蝶去悠悠几千里。吟哦犹在月明下，诗就清欢未能已。举手欲折桂枝去，行入青天广寒里。
纵游壶天园
作者：耶律铸
朝代：元

水摇晴影漾楼台，台上花前载酒来。杨柳不胜金缕瘦，海棠空自锦云堆。梦随峰蝶寻春去，兴入烟云尽处回。欲纪所思吟不得，却谁先篆满苍苔。
终夕风雨早起书待旦斋壁
作者：耶律铸
朝代：元

银箭知传弟几更，玉壶清漏不闻声。雄鸡本是司晨物，未可非时妄一鸣。
经丽珍园卫绍王兰香殿故基
作者：耶律铸
朝代：元

国橐危时足藉辞，国香消歇自当时。教人普结司花恨，恨不留心植佞枝。
经扼狐岭得胜口会河战场
作者：耶律铸
朝代：元

乌兔纵飞步，急于寒女梭。扼狐名好在，得胜事如何。暮雨连芳草，秋风捲素波。战尘如可洗，当与侍中过。
结袜子二首 其一 前结袜子
作者：耶律铸
朝代：元

五凤声腾白日光，牧野昏荒惨无色。精诚感激致师人，叱咤雷霆觉天窄。
结袜子二首 其二 后结袜子
作者：耶律铸
朝代：元

未应一吐明月珠，便欲延光万千载。诸吞枭獍剪鲸鲵，直蹴昆崙过西海。
结袜子二首·前结袜子
作者：耶律铸
朝代：元

五凤声腾白日光，牧野昏荒惨无色。精诚感激致师人，叱咤雷霆觉天窄。未应一吐明月珠，便欲延光万千载。诸吞枭獍剪鲸鲵，直蹴昆崙过西海。
绣岭宫
作者：耶律铸
朝代：元

日射天门绮雾开，蕊珠宫阙照蓬莱。霓裳动入青冥去，羯鼓声含白雨来。六辔玉虬笼剑佩，九重花界映楼台。惜无测术天公意，忍竭恩华养祸胎。
继韵为答
作者：耶律铸
朝代：元

日日浮沈卖酒家，不知寒力战风沙。又谁知道新春色，开到南枝弟几花。
缙云五湖别业书事
作者：耶律铸
朝代：元

纵恬高蹇徇真愚，元也中心怯畏途。共命不能同好恶，寄生那有异荣枯。为营独醉成三窟，方引双溪入五湖。就著鹤头书背上，已私宏景两牛图。
翌日渡东陷河
作者：耶律铸
朝代：元

水碧天临碧玉津，上无纤翳下无尘。畏途也幸逢今日，特地清明不陷人。
翠水别业即事
作者：耶律铸
朝代：元

或命巾车与鹿车，就花深处便倾壶。风流哲匠天然句，状出双溪醉隐图。
老将
作者：耶律铸
朝代：元

结发究韬略，驰驱四十年。长征秦五岭，苦战汉三边。万死奋不顾，一生今幸全。云台无住处，何日上淩烟。
自笑
作者：耶律铸
朝代：元

独醉仙居独醉亭，只缘耽味洗心经。可能却使谈天口，唯诵金人背上铭。
自题拟乐天
作者：耶律铸
朝代：元

有客清谈如妙玄，笑愚声迹不虚传。风花烟月三千咏，拙直膏肓二十年。玩世遨头狂醉隐，果真称首浪游仙。不知乐圣轩窗下，解到南华弟几篇。
芍药
作者：耶律铸
朝代：元

杨家一捻红娇润，与醉西施较等差。倘使红妆无籍在，宝冠须也是閒花。
苍官台
作者：耶律铸
朝代：元

层台重到记登临，物态熙熙春意深。手抚长松望西北，晚云千顷似归心。
苍官台
作者：耶律铸
朝代：元

谁赞君侯缔构功，尽收形胜压天东。洪流下瞰朝宗远，叠嶂横陈堡塞雄。凤阙凝眸云掩霭，鸡林指掌树冥濛。髯龙似识登龙意，时摆寒梢弄晚风。
苦旱叹
作者：耶律铸
朝代：元

六月亢旱田苗枯，自嗟自叹耕田夫。差官咫尺征秋税，今岁田家一粒无。饥民日日望霖雨，雨意欲成云散去。天公胡不用老龙，年年祇被蛟螭误。
茶后偶题
作者：耶律铸
朝代：元

嫩香新汲井华调，簪脚浮花椀面高。饮罢酒醒江上月，依稀瀛酒一游遨。
茶后偶题
作者：耶律铸
朝代：元
体裁：七言绝句

嫩香新汲井华调，簪脚浮花碗面高。饮罢酒醒江上月，依稀瀛酒一游遨。
荐福山寺殿前牡丹
作者：耶律铸
朝代：元

天女盘中见此花，更须宜在竺仙家。香名夙著谢灵运，标致竟输杨子华。斗日烂摛丹地锦，瑞云閒衬赤城霞。可怜宗正皆芳宴，不著歌诗触处誇。
荡子
作者：耶律铸
朝代：元

行云思故山，游子何时还。天地如逆旅，光阴不可攀。
莫春过刘氏亭
作者：耶律铸
朝代：元

垂垂帘箔映重门，不避贪飞燕子嗔。桃李晚来无藉在，乱随风雨并残春。
莫春过故宫
作者：耶律铸
朝代：元

柳陌风来雪满沙，锦宫春老野人家。莺莺燕燕空饶舌，明日西园自落花。
落梅
作者：耶律铸
朝代：元

咽咽戍楼三弄角，悠悠江使九回肠。一窗夜月宜怜影，满地春风自好香。憔悴纵无蜂蝶怨，风流合有燕莺忙。水边篱下将谁惜，却对幽人怨寿阳。
落花
作者：耶律铸
朝代：元

不堪三月尾，风雨又相和。片片树头少，纷纷地上多。
落花
作者：耶律铸
朝代：元

瘦绿痴肥怨景浓，一帘红雪压晴空。惊湍飞去无消息，吹折春心不是风。
蘅薄
作者：耶律铸
朝代：元

莫惊蘅薄是流芳，芬郁痴仙起草堂。试听司园须也道，主家门户自来香。
蛙吹
作者：耶律铸
朝代：元

两部难分曲调名，莫疑喧聒是蛙鸣。谁能碧草清泉上，受用仪同鼓吹声。
蜀道有难易
作者：耶律铸
朝代：元

有言蜀道难，有说蜀道易。难于上青天，易于践平地。说易有所媚，说难有所激。君曾不见与前修，折衷谁秉江山笔。我来高蹈仙人踪，控御遗风纵游历。连云气象霸图中，险阻形胜限疆域。黑龙冲断万层山，骇浪轰雷恣奔击。攒峰叠嶂冷云閒，绵亘倚天骈翠壁。飞梁架云栈，势欲跨南北。虹桥络河汉，鸟道挂空碧。历其天险，临其峻极。望舒按节，阳乌敛翼。拟循云路趋鹏程，仰天直上青云梯。蹑空且何异登仙，但觉日月行寝低。终踰绝险得驰骤，骤步娲皇补天石。微茫一径通烟霄，攀缘更上苍龙脊。弥旬霖雨秋，行潦迷原隰。岂不虑蹉跌，路歧多垫溺。一闻漫天名，心寒已如失。况复壅大道，与道为通塞。无虑千筹将万计，智推力引方行得。请设漫天前后论，蜀道一言或可毕。未应难于上青天，飞阁递连通利走，名趋日夜往来何络绎。不应易于践平地，栈磴缺寻引天荒，地老萧条断绝人声迹。致令振古豺狼心，曾不祈天睹一掷。自蚕丛且稽代谢，几人恃险曾终吉。适足笑王公，设险以守国。在德不在险，昭然如白日。上青天，践平地，始可与之言其道难与易。行路之难，难于上青天，蜀道之难，若比行路是平地。出处虽然全在人，世路不能无险易。畏途岂可比青天，誓铲漫天作平地。
行厨
作者：耶律铸
朝代：元

已去取温金鳌酒，还来请煮玉蝉羹。未妨门外令三老，长是帘前报五更。
行帐八珍诗四首 其一 醍醐
作者：耶律铸
朝代：元

众珍弹压倒淳熬，甘分教人号老饕。饕大名非痴醉事，待持杯酒更持螯。
行帐八珍诗四首 其三 驼蹄羹
作者：耶律铸
朝代：元

独擅千金济美名，夤缘遗味更腾声。不应也许教人道，众口难调傅说羹。
行帐八珍诗四首 其二 麆沆
作者：耶律铸
朝代：元

玉汁温醇体自然，宛然灵液漱甘泉。要知天乳流膏露，天也分甘与酒仙。
行帐八珍诗四首 其四 驼鹿唇
作者：耶律铸
朝代：元

麟脯谁教冠八珍，不甘腾口说猩唇。终将此意须通问，曾是调和玉鼎人。
行帐八珍诗四首·醍醐
作者：耶律铸
朝代：元

众珍弹压倒淳熬，甘分教人号老饕。饕大名非痴醉事，待持杯酒更持螯。玉汁温醇体自然，宛然灵液漱甘泉。要知天乳流膏露，天也分甘与酒仙。独擅千金济美名，夤缘遗味更腾声。不应也许教人道，众口难调傅说羹。麟脯谁教冠八珍，不甘腾口说猩唇。终将此意须通问，曾是调和玉鼎人。
西北
作者：耶律铸
朝代：元

不宜有怒徒倾地，自代无功可补天。争忍竞驱千万骑，又相驰突二三年。
西园仙居亭对雪命酒作白雪嗺
作者：耶律铸
朝代：元

玉花团结就冰桃，玉蕊凝香袭冻醪。时自唱歌嗺痛饮，踏歌白雪代离骚。情知白玉莲花酌，岂抵天然自暖杯。玉友也须期白雪，缓歌惟命雪儿嗺。谁长更得非中圣，自爱惟知是上尊。只许飞琼歌白雪，缓歌催捲玉昆崙。风流天上玉华君，应为花閒种玉人。延命阳春将白雪，立生春色入壶春。浮云盌里酌云液，明月杯中酌月波。白雪调高谁可和，散花天女与韩娥。
西园仙居亭对雪命酒作白雪嗺·其一
作者：耶律铸
朝代：元

玉花团结就冰桃，玉蕊凝香袭冻醪。时自唱歌嗺痛饮，踏歌白雪代离骚。
西园仙居亭对雪命酒作白雪嗺·其三
作者：耶律铸
朝代：元

谁长更得非中圣，自爱惟知是上尊。只许飞琼歌白雪，缓歌催捲玉昆崙。
西园仙居亭对雪命酒作白雪嗺·其二
作者：耶律铸
朝代：元

情知白玉莲花酌，岂抵天然自暖杯。玉友也须期白雪，缓歌惟命雪儿嗺。
西园仙居亭对雪命酒作白雪嗺·其五
作者：耶律铸
朝代：元

浮云盌里酌云液，明月杯中酌月波。白雪调高谁可和，散花天女与韩娥。
西园仙居亭对雪命酒作白雪嗺·其五
作者：耶律铸
朝代：元
体裁：七言绝句

浮云碗里酌云液，明月杯中酌月波。白雪调高谁可和，散花天女与韩娥。
西园仙居亭对雪命酒作白雪嗺·其四
作者：耶律铸
朝代：元

风流天上玉华君，应为花閒种玉人。延命阳春将白雪，立生春色入壶春。
西园席上招雪庭裕上人
作者：耶律铸
朝代：元

山光摇荡入帘栊，酒漾歌云暖玉融。烟柳翠涵深院雨，露花香湿满楼风。自从愁阵持降节，拟与诗兵纪战功。借问飘零断肠客，为谁幽独卧莲宫。
西园席上调元子不至
作者：耶律铸
朝代：元

白玉堂前白日长，满前莺燕语如簧。那知沈饭非荒宴，待与扬鞭问葛彊。
西园春事
作者：耶律铸
朝代：元

西园春事画图中，难状司春造化功。何限花心争动处，不应都是夜来风。
西园春兴因赠雪庭上人兼简张公讲师
作者：耶律铸
朝代：元

万丈虹霓络紫烟，笙歌清沸雨馀天。满庭芳草翠如积，一洞碧桃明欲然。流水引来梅坞底，春风吹到酒垆边。散花唤起毗邪梦，从此无心号谪仙。
西园梅花
作者：耶律铸
朝代：元

婆律膏融滴蜡开，几多香阵过楼台。风梅更是相料理，吹到南华枕上来。
西征
作者：耶律铸
朝代：元

白首征西将，封侯尽未贪。远离穷发北，深入不毛南。笑解重围困，威延转战酣。若须求虎子，虎穴是当探。
西斋述事奉寄东都故人
作者：耶律铸
朝代：元

酣觞始得离骚味，恨杀灵均说独醒。待与解嘲还自笑，默然翻守太元经。
西行留别诸人
作者：耶律铸
朝代：元

绿杨飞絮草铺茵，到处春光随意新。几个道傍留别客，万重山外远行人。凄凉幽鸟唤残月，狼藉野花伤莫春。酒薄无由求一醉，更堪归鸟过来频。
见曹丕受禅碑有感
作者：耶律铸
朝代：元

从此建安王气衰，君臣离合可伤悲。几人石上留名日，千载世间不毁时。过客未知谁氏迹，野夫犹道汉家基。临风读罢一长叹，却是曹丕受禅碑。
观友人所藏佛牙
作者：耶律铸
朝代：元

竺朝大夫哀群灵，出自大教拔幽沈。汉明梦兆颇神异，具书梵释来千岑。翕然风誉耸华夏，宝方精像辉云林。传闻遗骨未灰朽，流散诸国磨古今。朅来偶得见一齿，照座灿烂如璆琳。当时左右广长舌，咀嚼风雷兴潮音。烟如珠珞吐光怪，洗我旷劫尘埃襟。目瞻顶礼固其事，岂必窣堵埋千寻。凭君韫椟善持护，为绝阴怪窥窬心。
观唐太宗像
作者：耶律铸
朝代：元

丹青得许近天真，日表龙姿肖所闻。功德兼隆古无几，可怜不赎益都君。
观田
作者：耶律铸
朝代：元

漠漠屯云翠拍天，人谣鬼咏是丰年。老农愁倚锄竿立，五谷虽成不值钱。
观画玩蝶美人图
作者：耶律铸
朝代：元

花不知伊蝶不知，粉香旦旦拂花枝。玉纤不放轻盈去，怕引君王顾盻谁。
读书楼赠道士
作者：耶律铸
朝代：元

道本无名莫强名，在人呈露自然情。楼头山色门前水，不是天公彩画成。
读刘宾客集
作者：耶律铸
朝代：元

仙桃满观红似霞，横得人人处处誇。前度刘郎应有问，兔葵燕麦又谁家。
读史
作者：耶律铸
朝代：元

琼枝秀出迷春洞，碧月光生媚玉楼。倾国佳人足倾国，无愁天子得无愁。轩辕事业与唐虞，总是规模后世书。后世玩兵除德让，不知终古更何如。
读史·其一
作者：耶律铸
朝代：元

琼枝秀出迷春洞，碧月光生媚玉楼。倾国佳人足倾国，无愁天子得无愁。
读史·其二
作者：耶律铸
朝代：元

轩辕事业与唐虞，总是规模后世书。后世玩兵除德让，不知终古更何如。
读新乐府
作者：耶律铸
朝代：元

霓裳羽衣曲，玉树后庭花。不知相与迷春梦，绵历人閒弟几家。
读新乐府集
作者：耶律铸
朝代：元

揽尽江山秀，珠玑咳唾新。艳浮天上锦，情动月中人。花鸟音容冶，风云气象频。郢歌将白雪，憔悴对阳春。
读晋书书苍溪石壁
作者：耶律铸
朝代：元

钱神足恶鲁元道，崇让莫推刘子真。由此尽知当世事，得教怀悯不蒙尘。
读汉书偶成寄李稚川
作者：耶律铸
朝代：元

看尽人閒傀儡棚，不知笑杀老禅僧。风云依合无多日，禾黍高低没五陵。纸上功名休理会，梦中身世尽翻腾。从今？取生平醉，莫惜王公唤不应。
读汉书偶成寄李稚川
作者：耶律铸
朝代：元
体裁：七言律诗

看尽人閒傀儡棚，不知笑杀老禅僧。风云依合无多日，禾黍高低没五陵。纸上功名休理会，梦中身世尽翻腾。从今�取生平醉，莫惜王公唤不应。
读汲黯传
作者：耶律铸
朝代：元

多欲危言已动心，积薪馀论更骎骎。足令不得中郎位，枉被人讥泪染襟。
读王浚传
作者：耶律铸
朝代：元

随波逐浪顺东流，幸得成名下石头。勾当江南公事了，五湖须更有扁舟。
读甲子改元诏因叙怀留别诸相
作者：耶律铸
朝代：元

忆昔东征去国门，黯然为别更消魂。若图白首妻孥计，是负皇家父子恩。中统始开新甲子，至元重整旧乾坤。九州四海升平望，要竭丹诚翊至尊。
读裴绿野传
作者：耶律铸
朝代：元

未必求全便自全，事须元自贵天然。堂堂圣相裴中立，晚节浮沈亦可怜。
读隋书
作者：耶律铸
朝代：元

二百世犹嫌短促，三千年已是寻常。神州祇在天西北，天下如何号李唐。
调人幽居
作者：耶律铸
朝代：元

瑟瑟苔封径，萋萋草暗阶。莲舟浮太乙，玉笛喷洪崖。巾漉糊涂酒，炉煨榾柮柴。莫将千古计，取次却沈埋。
谨上尊大人领省
作者：耶律铸
朝代：元

驱驰半世谁能晓，一点丹衷天可表。中原不忍万民疾，肯羡蜗蝇利名好。桑田晚见白蘋洲，天上人閒无限秋。笔头横埽千人军，词源倒捲银河流。閒来高卧烟霞里，笑看浮生等白蚁。高歌一笑回东风，春满漫山桃与李。华堂寿筵张，再拜献寿觞。试看南山松柏姿，岁寒依旧色苍苍。
谨和尊大人领省沙场怀古兼四娱斋韵
作者：耶律铸
朝代：元

小沙场没铁衣堆，忆昔英雄一窖灰。青冢荒凉遗旧怨，黑河呜咽写馀哀。书痴信手翻新曲，诗瘦扶头怯大杯。汗漫谪仙游八表，子卿归后几人来。
谨和尊大人领省雷字韵
作者：耶律铸
朝代：元

乾坤昨夜净氛埃，春到南轩一树梅。驿使浮沈芳信断，东君委曲腊封开。竹筛凉月窗前雪，风送寒涛枕上雷。清入梦魂眠不得，划然长啸出门来。
谨次尊大人领省怀梅溪诗韵
作者：耶律铸
朝代：元

好将元亮林泉兴，澹写王维水墨图。心远地偏人不到，闭门读尽五车书。
谨次尊大人领省火绒诗韵
作者：耶律铸
朝代：元

雨击风摧岁月空，卧沙老木暗藏绒。一弯镰撇手中月，几点尘飞吻角风。放出夜光应有力，挽回春色岂无功。燧人勋业今安在，惟有真空用不穷。
谨次尊大人领省题灵春园诗韵
作者：耶律铸
朝代：元

万壑云烟增壮观，一壶天地入雄歌。公侯何物堪人老，自是儿童为揣摩。
谨用尊大人领省十六夜月诗韵
作者：耶律铸
朝代：元

黄鸡白酒管弦和，一任浮生岁月磨。银管题诗应远客，玉箫吹恨忆秦娥。人言皓魄今宵减，我见清光依旧多。一十二时争几许，人閒柰此世情何。
谨用尊大人领省龙庭风雪诗韵
作者：耶律铸
朝代：元

登高何处是燕然，极目关山塞草边。落日几峰寒带雪，西风一雁冷横天。冬居冰谷赖酮酒，夜宿沙堤借草毡。为向中州豪杰道，天涯如此过年年。冻折瑶琴三两弦，起来孤坐忆成连。可堪此世成何事，了却生平莫问天。门外共传三尺雪，帷中赖有四围毡。遥思千古功名辈，回首西风不记年。
谨用尊大人领省龙庭风雪诗韵·其一
作者：耶律铸
朝代：元

登高何处是燕然，极目关山塞草边。落日几峰寒带雪，西风一雁冷横天。冬居冰谷赖酮酒，夜宿沙堤借草毡。为向中州豪杰道，天涯如此过年年。
谨用尊大人领省龙庭风雪诗韵·其二
作者：耶律铸
朝代：元

冻折瑶琴三两弦，起来孤坐忆成连。可堪此世成何事，了却生平莫问天。门外共传三尺雪，帷中赖有四围毡。遥思千古功名辈，回首西风不记年。
责友人久不寄书
作者：耶律铸
朝代：元

堆积离愁无奈何，年来俗态可堪嗟。人情个个薄如纸，世事纷纷乱似麻。燕子不来书谩草，雁行飞尽眼昏花。而今试问风篷迹，海角天涯到处家。
贤王有云南之捷
作者：耶律铸
朝代：元

诏出甘泉总六军，渡泸深入建元勋。旌旂动地惨遮日，金鼓震天寒搅云。鉴战折冲貔虎阵，先声靡拉犬羊群。中朝词客如椽笔，拟与名王纪所闻。
贺人飞泉幽居
作者：耶律铸
朝代：元

万斛惊珠冷，银河落翠微。自歌还自舞，谁是复谁非。高鸟知何处，浮云去未归。好风将落叶，著意认柴扉。
贺子所寄
作者：耶律铸
朝代：元

风流玩世酒中仙，独醉仙名盖世传。诗价一如声价重，且将锦绣裹山川。
赠仙音院乐籍侍儿
作者：耶律铸
朝代：元

著名仙籍擅芳春，料理霓裳纪见闻。欬唾随风落珠玉，笑谈倾坐播兰薰。龙酣醉笛吟秋水，凤咽歌楼遏暮云。唤起沈香亭上梦，海棠花睡月纷纷。
赠卢隐君
作者：耶律铸
朝代：元

放情丘壑谢嚣氛，逸气翛然自不群。捷径岂容留隐士，驾鸿方可是徵君。独轮车辗岩边月，十角牛耕陇上云。曾约华山分一半，如何犹不许同分。
赠坐竿道士
作者：耶律铸
朝代：元

说似蓬莱恐更迷，刘郎亲涉武陵溪。梭抛霞绮龙鳞涩，辂展虹桥凤翅齐。棋烛纵光然日月，宴衣分色剪云霓。桃花零落春风起，笑杀王嫱醉似泥。
赠御史
作者：耶律铸
朝代：元

四海嗷嗷属望声，绣衣直指下天庭。好将罗隐秋虫赋，自此书为座右铭。
赠渔者
作者：耶律铸
朝代：元

蜃楼鳌殿对柴扉，旋挽新荷补旧衣。短笛有时浑落调，曲钩何计可忘机。沧波万顷淡烟合，白雁一声黄叶稀。回想渭滨人去后，夕阳空满钓鱼矶。
赠酒乡道隐李君之和
作者：耶律铸
朝代：元

一自琳宫见锦囊，几回先爇玉蕤香。醉乡更比乾坤大，仙境元饶日月长。五柳先生陶靖节，四明狂客贺知章。无为未必无遗恨，不列三千弟子行。
跋彭氏所藏写雁
作者：耶律铸
朝代：元

瘦荻枯荷野水深，画工多意作轻阴。雪声惊破归飞雁，一片潇湘万里心。
跋醉仙图
作者：耶律铸
朝代：元

卧抱春风醉不醒，几时飞得到昆陵。料来恐泄天机事，也待教人问不应。
路边桃花
作者：耶律铸
朝代：元

不似刘郎初见时，尘埃憔悴损胭脂。多情阅尽行人面，醉倚春风果笑谁。
软玉膏
作者：耶律铸
朝代：元

赤髓薰蒸软玉膏，不消割切与煎熬。是须更可教人笑，负鼎徘徊困鼓刀。
辛巳年二月初四日夜半后梦中作
作者：耶律铸
朝代：元

春寒每恨花开早，春暖何妨花较迟。休为玉人惊老去，春寒春暖总相宜。
达兰河
作者：耶律铸
朝代：元

陈云压地势填空，鹅鹳飞驰欲得风。龙战未分天欲莫，不知谁复是虞公。
过万松老人故居有感
作者：耶律铸
朝代：元

忆埽香云谒上方，一天花雨扑禅床。云归雨敛香花冷，窣堵波沈替戾冈。
过东山县有怀
作者：耶律铸
朝代：元

忆昨惊尘下，肠回望眼穿。计程虽信宿，恨别似经年。自致青云上，谁来白月边。万金游子信，空与梦牵缠。
过刘氏园
作者：耶律铸
朝代：元

黄鸟含啼怨未休，露桃倾泪洗凝愁。多情好在今成燕，双宿双飞直到头。
过北村
作者：耶律铸
朝代：元

麦穗经场谷尚青，县官严令督秋徵。嗔他问著西成事，斜倚锄耰并不应。
过大明宫
作者：耶律铸
朝代：元

草展荒凉辇路开，牡丹花谢已葑苔。苔钱不买春光住，枉了衔花鹿又来。
过庖丁故居
作者：耶律铸
朝代：元

青山坐对幽人老，依旧春风绿庭草。骑鲸一去不再来，愁看落花曾未埽。
过怀来香山院
作者：耶律铸
朝代：元

院染晴岚树染烟，锦屏花障抱斜川。不知日莫前途远，为爱青山忘著鞭。
过无定河
作者：耶律铸
朝代：元

一自扬鞭过上州，若为痴绝漫迟留。为怜此水浑无定，引得龙泉也乱流。何许颓波是上流，若为洄泬几时休。如今浅涸仍依旧，漫漶东西到处流。几临沙步驻骊虬，甚欲源穷问水流。有底奔波无定在，忽东流了便西流。
过无定河·其一
作者：耶律铸
朝代：元

一自扬鞭过上州，若为痴绝漫迟留。为怜此水浑无定，引得龙泉也乱流。
过无定河·其三
作者：耶律铸
朝代：元

几临沙步驻骊虬，甚欲源穷问水流。有底奔波无定在，忽东流了便西流。
过无定河·其二
作者：耶律铸
朝代：元

何许颓波是上流，若为洄泬几时休。如今浅涸仍依旧，漫漶东西到处流。
过琼林园闻莺
作者：耶律铸
朝代：元

神州沈陆宫莺在，不忍频将旧事题。似与幽人说情绪，尽情啼了又重啼。
过花楼
作者：耶律铸
朝代：元

绝磴层峦路屈盘，欲教人历画图閒。行云逼渡楼前水，放出林梢一半山。
过长城
作者：耶律铸
朝代：元

为谁到古长城外，又自经今战地边。木烛岭空悬素月，炉门山只锁荒烟。
过骆驼山
作者：耶律铸
朝代：元

天作奇峰象橐驼，人閒牧圉肯来过。祇缘顽犷成无用，不识疮肩陟峻坡。昔驾朱轮白橐驼，石驼曾见屡经过。苍颜今日应难识，瘦马服箱转旧坡。
过骆驼山·其一
作者：耶律铸
朝代：元

天作奇峰象橐驼，人閒牧圉肯来过。祇缘顽犷成无用，不识疮肩陟峻坡。
过骆驼山·其二
作者：耶律铸
朝代：元

昔驾朱轮白橐驼，石驼曾见屡经过。苍颜今日应难识，瘦马服箱转旧坡。
迎风馆
作者：耶律铸
朝代：元

涤暑迎风馆，雄风袭玉扉。云开天乙网，霞捲羽人衣。倒景摇清禁，飞烟拥翠微。泛阑将转急，须更入罗帷。
近体隔句赠人
作者：耶律铸
朝代：元

不知何事伤游子，漫折閒花尽日吟。转觉忘机是啼鸟，静依芳草说春心。
近因北事和林亲故离绝途次云中先寄燕南一二知己
作者：耶律铸
朝代：元

栖迟徙倚赋登楼，休想情怀似去秋。著意不来看鬓脚，岂知何事在心头。莫惊歌凤狂犹在，见说屠龙老更羞。谁料一双痴醉眼，战尘西北望神州。
近闻贤王春水因寄
作者：耶律铸
朝代：元

风揭鸳鹅扰绿漪，鸣蝉声促越重围。海东青帖翠云起，照夜白侵瑶水飞。玉鹭乱飞梨雪去，彩鸳争绝浪花归。非熊未必当时纪，依旧烟波绕钓矶。
述实录
作者：耶律铸
朝代：元

承天圣祖开天业，四海为家尽臣妾。规模宏远古无比，统绪岂惟垂万叶。朅来海水不扬波，向见灵河已清澈。除天所覆乐心戴，愈见人情皆感切。折冲猛锐尽陈力，骨鲠贞良咸就列。恭行天罚攘搀枪，著就鲸鲵殊剪截。列圣未出无名师，历世弥光先圣烈。推亡固存非一国，迷不知时非俊杰。世许青野食前言，不若犬偷及鼠窃。诬天复敢拘行人，妄专狙诈誇明哲。国犹摄生贵处顺，水背流时源易竭。即今日削尽疆场，其势得无忧迫胁。若然仍不畏天威，曷异螳螂怒当辙。未知其可将蛮触，相与区区较优劣。武王问罪挥天戈，徵发诸军自崙碣。翠华遥下五云来，辄报锦城氛祲灭。扈跸貔貅三十万，争欲先驱埽妖孽。搏熊攫豹捷飞猱，赴险蹈虚矜胆决。纷驰传檄启途使，英荡辅之龙虎节。悬崖万仞入云端，前马不行应气摄。虹梁缥缈驾层霄，高兴动人殊可悦。若非由蜀道登天，岂与飞仙得相接。腾倾湍瀑翻惊涛，怒震横流还送折。千岩万壑殷晴雷，捲起千堆万堆雪。飞阁尤非地上行，剑门呼似天中裂。壁立千寻冷翠屏，碧霞城拥清都阙。振衣直上玉女台，下视烟尘望吴越。五丁碎徙青黛山，万簇蚕丛乱堆叠。金城虽包裹全蜀，胜负莫非由勇怯。孰云无所骋骁骑，闭口势何劳捕舌。天衷应未诱蚩萌，堪叹颛蒙与天绝。宁知皇化如时雨，欲济迷津作舟楫。会闻蓬阆朝真仙，箪食壶浆尽迎谒。纷纷诸将无虚日，争奏归明争献捷。旌门敕树受降旌，异致穷民遂安帖。莫如天欲降何如，英猷一旦为虚设。无雷东陊孤山峰，惊风西捲旂杆折。龙桥忽焉悉中圮，夔鼓鼛然寻亦歇。忍令飞驾鼎湖龙，持拔龙髯堕尘劫。笛声唤得梦回来，梅梢犹印西窗月。
述所思
作者：耶律铸
朝代：元

忍竭声华足笑林，也须当问若为心。可怜一自施行马，更说重门似海深。
追悼大人领省
作者：耶律铸
朝代：元

税驾知何处，仙游阅古今。英灵千载气，松柏一生心。白日空寒色，苍天更暮阴。志终伸不得，遗恨海长深。
送丁仲华
作者：耶律铸
朝代：元

归旆翩翩挽不留，别离诗思为君求。西风落日重回首，何处青山是宿头。
送人
作者：耶律铸
朝代：元

是是非非尽自宜，掀然一笑且信眉。休辞沈醉过终日，纵得再归来几时。极浦遥山遗别梦，碧云流水寄相思。伤心去国头如雪，憔悴春风对柳枝。
送人回游江南
作者：耶律铸
朝代：元

就花便买金钗涧，纵酒休颓玉斗山。须信人生行乐耳，此行莫问几时还。
送人还镇阳
作者：耶律铸
朝代：元

云黯惨，风浩荡，故里风光空想像。寒馀三月索貂裘，冻崖冰雪三千丈。天淡淡，路茫茫，送君万里还镇阳。杨花点点山城雪，啼鸟一声春昼长。多离别，少歌笑，功名催促行人老。玉箫吹断碧云寒，梨花寒食空过了。君不见洛阳楼观今芜荒，梧桐叶落秋风凉，寒波寂寂山苍苍。
送侯君美
作者：耶律铸
朝代：元

塞鸿不度暮声哀，况复分襟把一杯。望断野云人不见，满天风雪下高台。
送元遗山行
作者：耶律铸
朝代：元

燕北秋风起，幽花满地开。既邀今日别，合道几时来。白玉烟沈阁，黄金草暗台。不须伤老大，珍重掌中杯。
送冯赟
作者：耶律铸
朝代：元

北去南来牵利名，红尘鞍马老生平。天涯海角长为客，薄酒新诗复送行。秋早地高山改色，夜深风紧雁饶声。起来细把归期数，今日凄凉弟一程。
送刘仲素行
作者：耶律铸
朝代：元

积雪凝云失远岑，西风千里暗惊心。送君归去寒山外，寂寞归来独怅吟。
送友人还燕然
作者：耶律铸
朝代：元

去年来帝阙，篱客正黄菊。今年还燕然，春光明远目。再三挽不留，归心何太速。回首落花多，满川红簌簌。驰驱万里程，阿谁慰幽独。寂寂寒山行，寂寂寒山宿。啼鸟几声迟，淡烟芳草绿。东风千里人，明月半轩竹。汉苑穴狐兔，姑苏走麋鹿。功名半纸薄，兴亡等棋局。可笑百年身，黄粱犹未熟。不发离别叹，不唱阳关曲。桃李醉逢场，夕阳倒船玉。
送子华行
作者：耶律铸
朝代：元

雁行飞尽暮云收，送子歧边酒一瓯。远树深埋黑山雪，晚风寒索紫貂裘。悠扬鼓角千岩月，惨淡关河万里秋。寂寞归来回首处，几声山鸟语啾啾。
送子周行
作者：耶律铸
朝代：元

衰草凄凄塞日斜，春风得意出龙沙。南飞鸿雁三秋雪，东望关河万里家。杯酌歧边浮竹叶，角吹陇上弄梅花。征鞍迢递中州道，淡淡长空点暮鸦。
送子文还家
作者：耶律铸
朝代：元

道直如弦气吐虹，尽输心计静颓风。倦蕲待诏留金马，遽乞还山命玉骢。天幕几曾巢客燕，云罗终不挂冥鸿。多思高谢人閒了，不似痴仙醉梦中。
送孟端卿
作者：耶律铸
朝代：元

万里归来两鬓霜，百年间事也难量。跳丸岁月无留计，画饼功名不可尝。鸿断碧云空落日，尘飞沧海已生桑。莺花未老春犹在，更对青山共一觞。
送宁朔
作者：耶律铸
朝代：元

说从薛烛授吹毛，从事孙吴与六韬。应策腾空调赤电，惊弦裂石试乌号。鼎鱼幕燕由西极，侵气游魂在北郊。击惰捣虚原有策，必须先直取窠巢。
送安善甫
作者：耶律铸
朝代：元

龙庭二月送君归，底事人生足别离。幽鸟一声春寂寂，东风千里马迟迟。烟迷故垒襟分处，月淡山城梦破时。此去萱堂休忘却，坚持忠孝是男儿。
送完颜奏差行
作者：耶律铸
朝代：元

君侯诣关日，款曲为慈亲。故国少知己，旧山多逸民。林园随分雨，天地自然春。四海满桃李，惜花无一人。
送张寿甫尚书出尹河南
作者：耶律铸
朝代：元

满路黄花照暮秋，旌旄绰约促行辀。名卿均逸膺宸算，方牧分符耸士流。翰苑文章饶雅趣，伊川风物冠中州。明朝黄阁求元老，却恐纶恩妨胜游。
送张敬叔
作者：耶律铸
朝代：元

去年见君瀚海东，苍松郁郁山重重。今日送君之镇阳，寒烟漠漠天苍苍。休叹萧萧行路难，两袖春风衣锦还。二年两度客天涯，离合都无咫尺閒。一尊白酒羡君侯，入手功名正黑头。今年旱蝗民切痛，赋税须知有轻重。一生富贵将几何，西风吹破邯郸梦。自愧趋凤池，空有别离诗。红尘无处避，扰扰心如醉。何时高隐旧林泉，卧看人閒等儿戏。
送李敬斋行
作者：耶律铸
朝代：元

一代文章老，素车归故山。露浓山月净，荷老野塘寒。茆屋已知足，布衣甘分閒。世人学不得，须信古今难。
送李稚川
作者：耶律铸
朝代：元

云来云去元因雨，花落花开总是风。白酒尽堪骄富贵，青山只合傲王公。从甘鸡肋功名后，已堕羊肠世路中。为语屏山痴子弟，虎狼丛里逞豪雄。一尊浊酒与君同，握手相随出帝宫。牧笛唤回千里梦，秋风点破一飞鸿。参横斗转关河月，山寂猿啼草木风。酌别淡烟衰草路，飘零踪迹又西东。
送李稚川·其一
作者：耶律铸
朝代：元

云来云去元因雨，花落花开总是风。白酒尽堪骄富贵，青山只合傲王公。从甘鸡肋功名后，已堕羊肠世路中。为语屏山痴子弟，虎狼丛里逞豪雄。
送李稚川·其二
作者：耶律铸
朝代：元

一尊浊酒与君同，握手相随出帝宫。牧笛唤回千里梦，秋风点破一飞鸿。参横斗转关河月，山寂猿啼草木风。酌别淡烟衰草路，飘零踪迹又西东。
送李稚川用西冈老人留别诗韵以赆其行二首·其一
作者：耶律铸
朝代：元
体裁：七言律诗

健羡男儿得志秋，锦衣归去跃骅骝。断肠南陌人何在，回首夕阳水自流。故里得归真乐土，浮生无地不天游。疲民正赖君侯手，莫把功名让黑头。
送杨子阳南还
作者：耶律铸
朝代：元

鞭催瘦马出龙庭，白酒一杯送子行。山头积雪寒皎洁，风物凄凄伤别情。穷庐冰凘结吟砚，行人欲去愁展转。功名入手头未白，世态浮云几千变。何如有酒且高歌，百岁风光如过电，人生几度春风面。
送正夫行
作者：耶律铸
朝代：元

岁穷风景恶，萍梗客天涯。咫尺辞兰省，优游出凤墀。霜寒笳韵切，天远雁声迟。瘦马长途晚，凝云雪欲垂。
送润甫行
作者：耶律铸
朝代：元

拊节遏行云，浩歌山色里。落絮积晴雪，东风吹不起。远道趋鹏程，相思若为己。揽辔入长烟，孤吟送春水。
送焦宝国
作者：耶律铸
朝代：元

云压荒凉塞树依，倚楼停酒望君归。一天风雪晚来定，冻合乾坤鸟不飞。
送玄之
作者：耶律铸
朝代：元

东风二月吹和林，绿杨庭院空深沈。整襟危坐罢舜琴，时听百鸟自在吟。泠泠流水漱寒玉，半天萧飒松风音。呼童为我金波斟，悠然一笑忘古今。书斋尽日无人到，门掩落花春自老。裴回杖履夕阳閒，回首春风乂衰草。长安远客来紫宸，红尘满面初相亲。挑灯风雨秋夜永，诗成落笔愁鬼神。纵横论议小天下，当时谁谓秦无人。一朝别我出祁连，黑山风雪十月天。分襟执手小溪边，何时客床相对眠。他年乘兴游京洛，诗酒无寒金谷约。
送王君璋
作者：耶律铸
朝代：元

半岭斜阳天淡淡，一川衰草角悠悠。云山望断中州远，衰草斜阳满目愁。
送王彦高
作者：耶律铸
朝代：元

世閒无物可劳神，风外浮云陌上尘。还笑凤凰城下柳，长条不解挽行人。
送田鍊师行
作者：耶律铸
朝代：元

从侄三山相见稀，又驰云驾几时归。杨花不领东风管，到处将春自在飞。
送米君周还镇阳
作者：耶律铸
朝代：元

驰驱万里赴龙庭，今日还归出帝京。一夜雪寒添客恨，三秋风物动离情。临歧把酒君离别，信笔题诗我送行。贱子一言君记取，得无青眼顾书生。
送胡寿卿南归
作者：耶律铸
朝代：元

云山千万里，驰驿来帝阙。君自到和林，寓居四踰月。客中太寂寞，齑盐事孤洁。锦衣归故里，薄官试盐铁。匹马送君归，关山正黄叶。征鸿声凄凄，悲笳鸣咽咽。回首南州道，行人愁欲绝。龙庭八月初，西风吹寒雪。之子到甘棠，黄菊重阳节。信笔作此诗，赠子以为别。
送行人二首
作者：耶律铸
朝代：元

十年鞍马往来程，学剑读书两不成。故国英雄应笑我，苦吟佳句送人行。经过离亭知几度，从前端的一千场。只疑折尽无情柳，不意东风吹又长。
送行人二首·其一
作者：耶律铸
朝代：元

十年鞍马往来程，学剑读书两不成。故国英雄应笑我，苦吟佳句送人行。
送行人二首·其二
作者：耶律铸
朝代：元

经过离亭知几度，从前端的一千场。只疑折尽无情柳，不意东风吹又长。
送许大用还浑水
作者：耶律铸
朝代：元

临歧促我送行诗，信笔成诗送子归。望断碧云天不尽，西风残日雁南飞。
送诚之行
作者：耶律铸
朝代：元

惆怅分襟北海西，悠然不觉泪涟洏。自怜远地无朋友，思与君侯处别离。万里风沙秋半后，一笼灯火夜深时。相期老柏三千丈，不改淩霜傲雪姿。
送贯彦从
作者：耶律铸
朝代：元

淡烟衰草两无情，寒泻金波送子行。可奈驰驱来瀚海，不堪牢落过清明。半帘皓月人千里，满目春风雁一声。瘦马鞭椎低塞日，数年江上雨初晴。
送赵伯玉行
作者：耶律铸
朝代：元

去雁失归群，孤声不可闻。一楼花外月，千里陇头云。
送韩浩然
作者：耶律铸
朝代：元

开怀尊俎笑谈倾，未暇论文君已行。富贵涂亨渠易致，诗篇韵险我难赓。已成倾盖金兰友，安用沾襟儿女情。准拟秋深近归骑，一尊浊酒远相迎。
送魏隐君
作者：耶律铸
朝代：元

十年相忆不相逢，一日相逢意气同。落落了无寒士态，堂堂浑有古人风。雨寒秋泣黄华泪，霜重山涵碧树红。岁晚可怜犹是客，素琴孤剑几西东。
途中值雪
作者：耶律铸
朝代：元

不禁风色避穷庐，寂寞行人正半途。日暮关河云黯淡，晚来天地雪模糊。千山未霁寒尤重，一鸟不飞人更孤。旅拨寒炉一尊酒，故人知我此情无。
郝侍中钓台
作者：耶律铸
朝代：元

槎杌荆榛薙草莱，欲令无一点尘埃。行歌正则行吟泽，坐啸狂奴坐钓台。鸟道不冲天宇断，雁行横过海门恢。黄花已为西风瘦，更对凝霜鬓影开。
鄂诺道中
作者：耶律铸
朝代：元

岁月峥嵘老思荒，句中无画写荒凉。山山水水三千里，雨雨风风一万场。致福不应烦失马，耽书堪笑竟亡羊。百花留得芳菲在，倾盖丹心捧太阳。
醉书双溪书院醉经堂壁
作者：耶律铸
朝代：元

自从天隐自然庭，愈觉嚣尘喷鼻腥。可要洞研齐物论，更须深味洗心经。独醒终了醒如醉，独醉那辞醉不醒。列百圣贤真趣在，古人糟粕是螟蛉。
醉去来辞五首
作者：耶律铸
朝代：元

唯有乐天知道者，祇欣欢伯意安哉。慇勤且莫相回避，著去相将醉去来。为慕公和爱啸台，结茅特就北山莱。须非树挂风瓢处，莫厌歌呼醉去来。启事许谁当首肯，谋生休自谩牙欸。系风捕影非吾事，问柳寻花醉去来。日日名花次弟开，看长春色映楼台。司花可要司春子，准备西园醉去来。可爱风流赵素台，与香风引到蓬莱。诚知宦海风波恶，离了风波醉去来。
醉去来辞五首·其一
作者：耶律铸
朝代：元

唯有乐天知道者，祇欣欢伯意安哉。慇勤且莫相回避，著去相将醉去来。
醉去来辞五首·其三
作者：耶律铸
朝代：元

启事许谁当首肯，谋生休自谩牙欸。系风捕影非吾事，问柳寻花醉去来。
醉去来辞五首·其二
作者：耶律铸
朝代：元

为慕公和爱啸台，结茅特就北山莱。须非树挂风瓢处，莫厌歌呼醉去来。
醉去来辞五首·其五
作者：耶律铸
朝代：元

可爱风流赵素台，与香风引到蓬莱。诚知宦海风波恶，离了风波醉去来。
醉去来辞五首·其四
作者：耶律铸
朝代：元

日日名花次弟开，看长春色映楼台。司花可要司春子，准备西园醉去来。
醉吟行
作者：耶律铸
朝代：元

将扶醉玉登华榻，更吐歌珠上绮筵。两袖春风花下路，得无争指是神仙。
醉读列子
作者：耶律铸
朝代：元

独醉亭中独醉仙，唯知仙道辨逃禅。等閒嚼蜡横陈际，却味冲虚立命篇。
采荷调
作者：耶律铸
朝代：元

荷盘承露珠，何时成夜光。荷盖承日华，何地得清凉。虽曰是荷衣，且难作霓裳。虽曰是荷杯，长难酌酒浆。欲以荷作钿，不可饰时妆。欲以荷为钱，不可博明珰。拟荷如宝镜，不能照胆知肝肠。拟荷如纨扇，不能鲜洁如雪霜。其茎有轻丝，难织锦流黄。其气有微馨，难剂水沈香。有名无实不足取，似是而非良可伤。流萤将拟流火乌，亦与姬发呈休祥。
采莲曲
作者：耶律铸
朝代：元

锦云承露珠盘冷，玉女佩环鸣玉井。凝歌声入天镜来，兰桡扰碎蓬壶影。弄香浮叶一何繁，翠盖霞幢不齐整。可是芳心空自苦，淩波无梦惟烟景。
重和惜春诗韵余时经始西园
作者：耶律铸
朝代：元

到底总输开口笑，未妨教效捧心颦。壶中日月杯中酒，只属莺花旧主人。握月担风留后日，吞花卧酒莫过时。请君但就溪堂上，更试沈吟味此辞。
重和惜春诗韵余时经始西园
作者：耶律铸
朝代：元

惜春情味旧情缘，依旧中情似去年。怪得玉音殊郑重，想将花事易唐捐。白莲已结为诗社，翠水唯浮载酒船。谁谓惜花人老大，买花输得买山钱。
重和惜春诗韵余时经始西园·其一
作者：耶律铸
朝代：元

到底总输开口笑，未妨教效捧心颦。壶中日月杯中酒，只属莺花旧主人。
重和惜春诗韵余时经始西园·其二
作者：耶律铸
朝代：元

握月担风留后日，吞花卧酒莫过时。请君但就溪堂上，更试沈吟味此辞。
重醉修真宫鍊师
作者：耶律铸
朝代：元

玉检素书鱼附去，锦笺瑶句凤衔来。桃花流水长春洞，也望群仙许再开。
重题燕都玄都观壁
作者：耶律铸
朝代：元

兔葵燕麦尽风埃，何事消沈不再开。忆得桃花凝笑处，怨春愁篆满苍苔。
重题隗台玄都观壁
作者：耶律铸
朝代：元

洞锁荒烟藉绿苔，桃花红尽更难开。刘郎依旧春风里，又到玄都观里来。
野宿
作者：耶律铸
朝代：元

清笳声咽思裴回，漠漠凝云冻不开。寒入貂裘眠不得，通薪馀火拨成灰。北风作恶晚犹寒，征雁一声云汉閒。归梦暗随天际月，清辉皎洁满关山。
野宿·其一
作者：耶律铸
朝代：元

清笳声咽思裴回，漠漠凝云冻不开。寒入貂裘眠不得，通薪馀火拨成灰。
野宿·其二
作者：耶律铸
朝代：元

北风作恶晚犹寒，征雁一声云汉閒。归梦暗随天际月，清辉皎洁满关山。
金乐歌
作者：耶律铸
朝代：元

百花气色虽千变，万劫光阴只一般。金乐既和行乐在，我将天地结心欢。
金微道
作者：耶律铸
朝代：元

茫茫苜蓿花，落满金微道。一千里骥足，十二閒中老。
金满城
作者：耶律铸
朝代：元

金满名城果是谁，分明须只是痴儿。想来可是教人笑，金满城时是几时。便得城中垛满金，不应将买住光阴。愈奇梦渴何生赋，足见从来不足心。
金满城·其一
作者：耶律铸
朝代：元

金满名城果是谁，分明须只是痴儿。想来可是教人笑，金满城时是几时。
金满城·其二
作者：耶律铸
朝代：元

便得城中垛满金，不应将买住光阴。愈奇梦渴何生赋，足见从来不足心。
金莲花甸
作者：耶律铸
朝代：元

金莲花甸涌金河，流绕金沙漾锦波。何意盛时游宴地，抗戈来俯视龙涡。
钱币
作者：耶律铸
朝代：元

白鹿殊持重，青蚨岂致贫。不唯堪使鬼，且是更通神。
铜雀台
作者：耶律铸
朝代：元

铜雀台荒野草花，阿瞒无复示雄誇。愁烟忍锁西陵地，向日须曾属汉家。
锦连钱
作者：耶律铸
朝代：元

锦连钱晕玉连钱，簪袅行吟软玉鞭。可爱金莲花世界，与人长结画图缘。
长想思
作者：耶律铸
朝代：元

燕子不来花著雨，莺声巧作烟花主。满庭重叠绿苔斑，斜倚栏干臂鹦鹉。清渭东流剑阁深，不知消息到如今。相思前路几回首，一夜月明千里心。
长春芍药同坐客赋
作者：耶律铸
朝代：元

标举孤芳蕴异香，定知经历几炎凉。自来不受春拘束，显是司花少主张。
长春阁
作者：耶律铸
朝代：元

院僻人行少，垂杨覆地丝。阁高秋色早，山远夕阳迟。
长笛续短笛引
作者：耶律铸
朝代：元

长笛短笛有指的，清浊有气亦有质。李谟吹笛动长安，㝢内竞推为弟一。笛声断绝续者谁，得许云封继其迹。落梅宛转折柳声，不止飞砂将走石。石裂云穿天亦惊，哈龙许云封怨笛。云封烟锁不可开，直至如今吹不得。有客手把昭华琯，未应旷代无人识。什袭天然希世珍，尤当祇自私珍惜。会须奇宝吐奇声，邪秽气随声荡涤。静寻白雪引流风，拟写幽情聊自适。遂据胡床弄秋月，萧条万籁沈凝寂。凡奏一叠十二节，每发一声累九息。流韵寥亮入太清，袅袅馀音游八极。但闻天外鸾凤鸣，岂知海底鱼龙泣。高迁亭化为灰烬，平阳坞久生荆棘。揄扬天下之至音，非为俗聋惊结习。伶伦嗟咏愿从事，列和怅然寻屈膝。武昌老人请易业，洞庭老人还自失。欲俪清歌妙入神，惜无李白生花笔。孰知时尚紫云回，屡变新声延化日。
长笛续短笛引
作者：耶律铸
朝代：元
体裁：古风

长笛短笛有指的，清浊有气亦有质。李谟吹笛动长安，宇内竞推为弟一。笛声断绝续者谁，得许云封继其迹。落梅宛转折柳声，不止飞砂将走石。石裂云穿天亦惊，哈龙许云封怨笛。云封烟锁不可开，直至如今吹不得。有客手把昭华琯，未应旷代无人识。什袭天然希世珍，尤当祇自私珍惜。会须奇宝吐奇声，邪秽气随声荡涤。静寻白雪引流风，拟写幽情聊自适。遂据胡床弄秋月，萧条万籁沈凝寂。凡奏一叠十二节，每发一声累九息。流韵寥亮入太清，袅袅馀音游八极。但闻天外鸾凤鸣，岂知海底鱼龙泣。高迁亭化为灰烬，平阳坞久生荆棘。揄扬天下之至音，非为俗聋惊结习。伶伦嗟咏愿从事，列和怅然寻屈膝。武昌老人请易业，洞庭老人还自失。欲俪清歌妙入神，惜无李白生花笔。孰知时尚紫云回，屡变新声延化日。
问真宰
作者：耶律铸
朝代：元

九色夜明珠，岂不有光彩。终惜暗投人，含情欲谁待。不惜珊瑚鞭，为君策驽骀。此意竟何如，将可问真宰。
闺思
作者：耶律铸
朝代：元

雁阵惊秋信，蛩吟袭夜帏。河源应冻彻，方忆捣征衣。心事苧衣宽，尘锁菱花暗。春入水声滑，水涵春景淡。问鸿鸿已归，问花花不知。却把凤凰箫，水晶帘下吹。
闺思·其一
作者：耶律铸
朝代：元

雁阵惊秋信，蛩吟袭夜帏。河源应冻彻，方忆捣征衣。
闺思·其三
作者：耶律铸
朝代：元

问鸿鸿已归，问花花不知。却把凤凰箫，水晶帘下吹。
闺思·其二
作者：耶律铸
朝代：元

心事苧衣宽，尘锁菱花暗。春入水声滑，水涵春景淡。
闺怨
作者：耶律铸
朝代：元

惜春惊白日，不到回心院。合照妾情人，也逐花阴转。
闻北耗诏发大军进讨
作者：耶律铸
朝代：元

护军承诏日，骠骑佐轻车。投豹韬攘恶，教龙钤辟邪。除狼还得虎，养虺竟成蛇。致使云台将，如云过涿邪。
阅史
作者：耶律铸
朝代：元

降得诗魔不抗衡，多情欢伯下愁城。判花视草风骚将，倚断芸窗阅墨兵。
阅旧稿有出六盘时干戈旁午惊尘日书剑零丁去国时之句因足成之
作者：耶律铸
朝代：元

点检吟怀课所思，最关情是旧题诗。干戈旁午惊尘日，书剑零丁去国时。陈事上心空扰攘，当杯入手莫推辞。春风信染千红紫，合染幽人两鬓丝。
阆州海棠溪拟乐天
作者：耶律铸
朝代：元

阆苑仙从阆苑西，纵游还过海棠溪。径随翠碧穿花去，却听黧黄绕树啼。回玉花骢锵玉勒，约金丝柳上金堤。五城胜概歌诗草，醉墨淋漓尽赫蹄。
阳关
作者：耶律铸
朝代：元

振威驰突过天山，擒敌如神指顾间。底事战尘收不起，陈云西下望阳关。
阴河
作者：耶律铸
朝代：元

虎臣信任国心膂，虓将乐为王爪牙。贾勇阴河西去路，空拳转斗战龙沙。
阿延川诗
作者：耶律铸
朝代：元

倦比纷华说目人，土阶犹恐是劳民。数间带叶松棚下，指绿莎为翡翠茵。
随堤田家行
作者：耶律铸
朝代：元

日月会龙？，三农能事休。犁杖倚空室，霜林卧羸牛。十二三年閒，不如今岁秋。田翁复何事，终不信眉头。云以县官令，税租俱见收。赤穷固有命，白著非自由。又云有飞诏，少壮不一留。半凿通济渠，半构迷藏楼。言罢长叹息，涕泪交横流。出门竟无语，回首漫夷犹。
随堤田家行
作者：耶律铸
朝代：元
体裁：古风

日月会龙�，三农能事休。犁杖倚空室，霜林卧羸牛。十二三年閒，不如今岁秋。田翁复何事，终不信眉头。云以县官令，税租俱见收。赤穷固有命，白著非自由。又云有飞诏，少壮不一留。半凿通济渠，半构迷藏楼。言罢长叹息，涕泪交横流。出门竟无语，回首漫夷犹。
雏莺
作者：耶律铸
朝代：元

一帘疏雨洗清明，啼杀东风陌上莺。寒勒百花开不得，问他春色与谁争。
雪中戏示汉臣
作者：耶律铸
朝代：元

散花台上千山雪，晴雪楼前万树花。触处造门湛腊酒，更休得问是谁家。
雪后吟
作者：耶律铸
朝代：元

雪助夜寒更漏涩，何能盼得到天明。乾坤己落羲和手，休更琼瑶陌上行。
雪岭
作者：耶律铸
朝代：元

折扬霆电决雌雄，霆激狂峰电埽空。如席片飞何处雪，扑林声振海天风。
雪香亭月下偶得名酒径醉为赋
作者：耶律铸
朝代：元

琼露融云液，金泉涌月波。带花浮绿蚁，和月卷红螺。夜色依香雪，春容动绮罗。是须轰玉笛，倚弄玉龙歌。
雷发声
作者：耶律铸
朝代：元

连日阴云惨不开，依稀寒色满楼台。一台涌地蛰龙起，六合洗天霖雨来。
雷雹
作者：耶律铸
朝代：元

唤起阿香云外具，低徊龙驭过神州。翠裀万顷无人捲，弄散珠玑去不收。
青山
作者：耶律铸
朝代：元

青山不伴青春老，万古千秋色自新。休去西园桃李醉，晚来风起易愁人。
韩省干子平荐章应格朋友漠然未知忽改京秩作七言近体一首贺之
作者：耶律铸
朝代：元

山雌泽啄竞腾轩，孰与昂驹局短辕。造物至公殊勿置，穷交未喻柱焦煎。凤批一诺膺天陟，马颈三鞶朝日边。虎鼠狞尪随秉笔，铨曹常格勿从旃。
题一花二名牡丹
作者：耶律铸
朝代：元

政缘中业擅英声，是索宜专弟一名。抱一足为天下式，尽消神笔与题评。
题与牡丹同名芍药
作者：耶律铸
朝代：元

英名窃比儗花王，倾慕花王事业香。奴隶万花题品处，不应花相敢承当。
题合欢亭
作者：耶律铸
朝代：元

只合欢游引玉舟，骈罗蠲忿列忘忧。自从收得河边水，须信人閒有帝休。
题四娱斋
作者：耶律铸
朝代：元

门掩春壶安乐窝，纷纷俗事奈人何。须凭欢伯攻愁阵，自有桐孙伏鬼魔。遣兴色丝何摆落，尘怀黄奶解消磨。拍阑一笑遥天碧，付与儿童学揣摩。雪满兰窗雾满阶，恍疑身世在瑶台。琴馀细嚼陶潜句，书罢深倾李白杯。流水净拖飞练去，好山晴与翠屏开。百年乐事能多少，何必更歌归去来。细细清风染绿槐，丝丝疏雨洗黄梅。山围楼阁周遭碧，花绕阑干次弟开。日落青天见萤火，云归沧海听蚊雷。知音不是王夫子，谁为陶潜送酒来。
题四娱斋·其一
作者：耶律铸
朝代：元

门掩春壶安乐窝，纷纷俗事奈人何。须凭欢伯攻愁阵，自有桐孙伏鬼魔。遣兴色丝何摆落，尘怀黄奶解消磨。拍阑一笑遥天碧，付与儿童学揣摩。
题四娱斋·其三
作者：耶律铸
朝代：元

细细清风染绿槐，丝丝疏雨洗黄梅。山围楼阁周遭碧，花绕阑干次弟开。日落青天见萤火，云归沧海听蚊雷。知音不是王夫子，谁为陶潜送酒来。
题四娱斋·其二
作者：耶律铸
朝代：元

雪满兰窗雾满阶，恍疑身世在瑶台。琴馀细嚼陶潜句，书罢深倾李白杯。流水净拖飞练去，好山晴与翠屏开。百年乐事能多少，何必更歌归去来。
题寿人八十卷尾
作者：耶律铸
朝代：元

未入非熊惜壮图，却簪黄发掩仙居。空花不挂真人眼，一任春风撼太虚。
题废馆醉仙像
作者：耶律铸
朝代：元

云卧霓裳冷画屏，梦魂应绕旧旗亭。如今醉著谁家酒，犹自颓然醉不醒。
题庸斋
作者：耶律铸
朝代：元

中庸今古几人通，这个机关自不同。笑杀西天青眼汉，强分南北与西东。
题恋春牡丹
作者：耶律铸
朝代：元

玉籍名延不世香，含情惟务振流芳。自缘始恋春料理，是索东君力主张。
题扇头
作者：耶律铸
朝代：元

孤负提携避暑宫，见延明月引清风。纵然秋风为移夺，终感殊恩在箧中。
题明皇思曲江图
作者：耶律铸
朝代：元

偃月堂成已祸基，徒令千古罪环儿。中原战血生荆棘，可惜三郎见事迟。
题易安堂壁
作者：耶律铸
朝代：元

且言居易有何难，俟命由来足易安。高谢畏途诚可意，见人行险我心寒。
题杨贵妃遗事
作者：耶律铸
朝代：元

玉笛声沈玉漏长，玉环心事夜来香。如何更入金诃子，却比无言睡海棠。双凤扶云留翠辇，九龙伏雨去莲汤。千秋万古嵬坡梦，应绕新台怨寿王。
题枕流亭
作者：耶律铸
朝代：元

窃期摛藻掞天庭，閒作篇章抒下情。殊喜濂溪爱莲说，未甘桑苧著茶经。逍遥方外无为业，整顿人閒不朽名。缘洗尘嚣耳中事，举家移住枕流亭。
题梦斋
作者：耶律铸
朝代：元

文府中书五色衣，含章未吐凤先飞。可堪历历将今是，又对春风较昨非。得鹿欢呼事已非，可能蕉覆却空归。多情最是閒窗蝶，长绕琼华蕊上飞。
题梦斋·其一
作者：耶律铸
朝代：元

文府中书五色衣，含章未吐凤先飞。可堪历历将今是，又对春风较昨非。
题梦斋·其二
作者：耶律铸
朝代：元

得鹿欢呼事已非，可能蕉覆却空归。多情最是閒窗蝶，长绕琼华蕊上飞。
题汉武内传
作者：耶律铸
朝代：元

烂烛神光射九霄，空香虚驾绕霓旄。将临紫极调金液，更入明霞漱玉膏。瑶水露寒芳草歇，鼎湖烟暖景云高。可凭谁问秋风客，忍委三山与怒涛。
题秋江柏石孤舟图
作者：耶律铸
朝代：元

烟涵老柏苍龙瘦，云尽高峰冷翠横。野渡无人渡秋水，一江秋影浸寒晴。
题织成双禽
作者：耶律铸
朝代：元

组工得许近天真，一段幽芳照瑞云。应是深闺孤恨切，双禽托意学回文。
题缙云山五湖别业
作者：耶律铸
朝代：元

为爱烟花可挂怀，并供幽思上灵台。缙云直拔空青起，落水横吞野翠来。欲界曲随仙境变，好花争映画屏开。终期尽把开桃李，就此名园胜地栽。
题蓝采和图
作者：耶律铸
朝代：元

终日跹跹舞绿袍，有钱绳串戏儿曹。争如收脚床头坐，满眼春风醉碧桃。
题虚白斋
作者：耶律铸
朝代：元

可待留灵锁，方期得驻颜。久虚生白室，长启扣玄关。放浪形骸外，逍遥天地閒。要当知雾豹，依旧在南山。
题西山早梅扇头
作者：耶律铸
朝代：元

西山先得日，南枝先得春。朱曦与青帝，岂属种花人。
题西庵所藏佛牙
作者：耶律铸
朝代：元

旃檀奁里贮灵牙，来自中天尊者家。瑩色冷侵秋夜月，真光明射晚晴霞。本同舍利原无别，疑是金刚事有差。犹忆广长舌左右，嚼咀风雨震雷车。
题西庵所藏佛牙
作者：耶律铸
朝代：元
体裁：七言律诗

旃檀奁里贮灵牙，来自中天尊者家。莹色冷侵秋夜月，真光明射晚晴霞。本同舍利原无别，疑是金刚事有差。犹忆广长舌左右，嚼咀风雨震雷车。
题长春宫瑞应鹤诗二首
作者：耶律铸
朝代：元

蕊宸华供列仙班，灵境清沈白日閒。鹤驾竞来趋北极，嵩呼原不离南山。玉皇宫殿红云里，金母池台碧雾閒。休应是彰皇化处，镇长春色在人寰。千年物外还丹使，岂不衔珠首重回。遽远空香辞阆苑，竞随虚驾到蓬莱。仙家得表明时兆，寿域原从此日开。不是瑶台无恋处，九苞金凤感将来。
题长春宫瑞应鹤诗二首·其一
作者：耶律铸
朝代：元

蕊宸华供列仙班，灵境清沈白日閒。鹤驾竞来趋北极，嵩呼原不离南山。玉皇宫殿红云里，金母池台碧雾閒。休应是彰皇化处，镇长春色在人寰。
题长春宫瑞应鹤诗二首·其二
作者：耶律铸
朝代：元

千年物外还丹使，岂不衔珠首重回。遽远空香辞阆苑，竞随虚驾到蓬莱。仙家得表明时兆，寿域原从此日开。不是瑶台无恋处，九苞金凤感将来。
题霏香亭
作者：耶律铸
朝代：元

为延花事带香霏，弥月兼旬醉不归。休道未知今日是，当知四十九年非。
题马元章水墨美人图
作者：耶律铸
朝代：元

为嫌脂粉污颜色，故著寻常淡薄衣。借问赤乌缘底事，惊鱼深入鸟高飞。
题鹤仙梦惊图
作者：耶律铸
朝代：元

梦中了了久忘言，戏写双瞳亦偶然。万古有形皆幻影，此身初不异丁仙。
饮凤凰山醉仙洞有歌稼轩郑国正应来死鼠叶公原不好真龙瑞鹧鸪者因为赋此
作者：耶律铸
朝代：元

凤凰山色媚芳尘，不著诗仙写不真。灵境爱饶花气味，老怀欣办酒精神。烟霞里面长春洞，天地中间独醉人。未续离骚唯痛饮，可凭谁说与灵均。
饮南园
作者：耶律铸
朝代：元

攲红醉浓露，凝碧压芳烟。我有一壶酒，置君花树间。
饮方湖菊州尘外亭
作者：耶律铸
朝代：元

三径虽然已就荒，菊州犹在水中央。不愁尘外仙无路，窃喜花前醉有乡。倦鸟也知人去就，狎鸥原识我行藏。浮游种种真滋味，更索谁教仔细尝。
饮梅花下
作者：耶律铸
朝代：元

除了孤高梅子真，兰生更待与谁亲。无如清友延清客，有似贤人对圣人。
饮独醉园牡丹下戏题
作者：耶律铸
朝代：元

谁伴花王同乐国，温柔乡里醉乡侯。莫推花酒为閒事，难得侯王结胜游。婪尾岂辞延入手，招腰可是要缠头。已将八斗新珠玉，买断春风与帝休。
饮逸园
作者：耶律铸
朝代：元

无何有醉隐，称是饮中仙。玉瀣涵金液，金波养玉泉。
香迷蛱蝶图
作者：耶律铸
朝代：元

窃处得非韩御史，啖来知是薛瑶英。只除哲匠生花笔，得把南华梦写成。
马上偶得
作者：耶律铸
朝代：元

十年南北复西东，万里乾坤走断蓬。燕子不来春淡淡，雁行空过雨濛濛。故园花柳依然好，瀚海风光却不同。寂寞清明寒食节，几声啼鸟怨东风。
马上偶得
作者：耶律铸
朝代：元

谁念天涯久倦游，可堪回首又惊秋。登高极目莫云碧，衰草荒山不尽头。
骑吹曲辞九首 其一 金奏
作者：耶律铸
朝代：元

大夏王庭前纳款，大秦归义继来降。舞鸾歌凤音相和，未许天山数帝江。
骑吹曲辞九首 其七 凤林关
作者：耶律铸
朝代：元

祇须尽敌巡乌水，未可移屯过凤林。切索更虞蜂虿毒，恐还争纵虎狼心。
骑吹曲辞九首 其三 白霞
作者：耶律铸
朝代：元

前骑传声掩白霞，后军犹未过乌沙。势须贵合为猿臂，相制尤当似犬牙。
骑吹曲辞九首 其九 军容
作者：耶律铸
朝代：元

虽许王侯复正封，养威尤可耀军容。渔阳马厌银山草，鸡鹿屯营铁堠峰。
骑吹曲辞九首 其二 玉音
作者：耶律铸
朝代：元

燕巢飞幕负恩私，远近嚣然共一辞。烈圣玉音明在耳，敢忘龙道请降时。
骑吹曲辞九首 其五 塞门
作者：耶律铸
朝代：元

逻骑纷纷与寇军，递相窥隙伺残昏。忆曾延敌临高阙，示敛疑兵突塞门。
骑吹曲辞九首 其八 司约
作者：耶律铸
朝代：元

留犁可要教挠酒，径路何为更契金。事岂出人明算外，慕容虚美漫薰心。
骑吹曲辞九首 其六 受降山
作者：耶律铸
朝代：元

望风降附祈为地，披露精诚示所天。若非上将龙旂下，会是中军虎帐前。
骑吹曲辞九首 其四 眩雷
作者：耶律铸
朝代：元

毳幕云罗寒露野，羽旄星属眩雷乡。悔将觇望风尘眼，不为长观日月光。
骑吹曲辞九首·金奏
作者：耶律铸
朝代：元

大夏王庭前纳款，大秦归义继来降。舞鸾歌凤音相和，未许天山数帝江。燕巢飞幕负恩私，远近嚣然共一辞。烈圣玉音明在耳，敢忘龙道请降时。前骑传声掩白霞，后军犹未过乌沙。势须贵合为猿臂，相制尤当似犬牙。毳幕云罗寒露野，羽旄星属眩雷乡。悔将觇望风尘眼，不为长观日月光。逻骑纷纷与寇军，递相窥隙伺残昏。忆曾延敌临高阙，示敛疑兵突塞门。望风降附祈为地，披露精诚示所天。若非上将龙旂下，会是中军虎帐前。祇须尽敌巡乌水，未可移屯过凤林。切索更虞蜂虿毒，恐还争纵虎狼心。留犁可要教挠酒，径路何为更契金。事岂出人明算外，慕容虚美漫薰心。虽许王侯复正封，养威尤可耀军容。渔阳马厌银山草，鸡鹿屯营铁堠峰。
高城曲
作者：耶律铸
朝代：元

城高一百尺，枉教人费力。贼不从外来，当察城中贼。
魏焦孝然目其草庐曰蜗牛庐愚以行帐为行窝寻亦号为蜗牛舍云
作者：耶律铸
朝代：元

宴处行窝缩似蜗，推移蜗角叩南华。调停蛮触将蝴蝶，尽与华胥做一家。绝辔元期绝战尘，指南犹示指迷津。未应蛮触相倾地，不属华胥枕上人。
魏焦孝然目其草庐曰蜗牛庐愚以行帐为行窝寻亦号为蜗牛舍云·其一
作者：耶律铸
朝代：元
体裁：七言绝句

宴处行窝缩似蜗，推移蜗角叩南华。调停蛮触将蝴蝶，尽与华胥做一家。
魏焦孝然目其草庐曰蜗牛庐愚以行帐为行窝寻亦号为蜗牛舍云·其二
作者：耶律铸
朝代：元

绝辔元期绝战尘，指南犹示指迷津。未应蛮触相倾地，不属华胥枕上人。
鲋鱼辞
作者：耶律铸
朝代：元

鲋托微波致微意，上自蛟龙至鲟鲤。今虽得百万江湖，宁比当时斗筲水。
鹊桥仙·阆州得稼轩乐府全集有西江月而今何事最相宜宜醉宜閒宜睡或曰不若道宜笑宜狂宜醉请足成之
作者：耶律铸
朝代：元

皇都门外，玄都观里。露井树傍歌意，先生凭恁作生涯，只嘲柳嘲桃嘲李。酒龙歌凤，莫相回避。就取逢场戏。且听人劝要推移，更宜笑宜狂宜醉。
万安县邂逅一楼偏高明旧有公略张宪佥和刘素庵一诗用题于左
作者：聂古柏
朝代：元

五云阁上北风寒，十八滩头叠乱山。庾岭一枝春信早，龙泉三尺土花斑。蛮烟瘴雨霜天晓，画戟清香昼日閒。倚遍阑干动高兴，一声道唱水云间。
九华山
作者：聂古柏
朝代：元

江山青芙蓉，遥遥隔秋浦。九茎风露寒，万壑烟霞古。瑶草含芳春，青松立亭午。安得一把茅，移家白云坞。
九日鄱江里同行诸公
作者：聂古柏
朝代：元

沧浪木落塞鸿飞，佳节芝山酒一卮。黄菊且陪今日醉，铁冠不受晚风吹。滕王阁上雨云黑，戏马台前草树衰。何似渊明千古意，一篇清绝去来辞。
和元帅月鲁胡突公子强横竟以赃败同宪岳公齐高王马二宪掾实共事云
作者：聂古柏
朝代：元

好雨崇朝洗瘴淫，越王台上一登临。鳄鱼已逝白波静，游鲲变化沧溟深。六祖泉临千岁水，百蛮航贡五天金。九重贝阙云深处，万里孤云寸草心。
春游
作者：聂古柏
朝代：元

桃叶渡头春水生，长安桥上草长青。百年深向花时饮，赢得城南几醉醒。
望玉笥山弗克登览留诗万年宫
作者：聂古柏
朝代：元

西南山水窟，玉笥号奇绝。群岫来坡陀，孤峰立撑嵲。邃洞烟萝青，危涧幽泉咽。正是南昌尉，于兹悟仙诀。一览快心目，洗涤中肠热。嗟余敢告劳，驰驱待环辙。五月登武夷，清流清且冽。扁舟九曲中，两崖千尺铁。岁暮复何之，清江夜飞雪。山灵似笑我，身世若羁绁。愿言解尘缨，林泉养吾拙。
梅岭题知事手卷
作者：聂古柏
朝代：元

黄金台上客，大庾岭头春。如是无诗句，梅花也笑人。
次韵宗道御史过峡
作者：聂古柏
朝代：元

苍崖嵲巀奔东流，玉节招摇漾彩舟。云锁千山萧寺古，霜清百尺瘴江秋。白猿一去空长笑，骢马南来得壮游。闻道遐荒歆帝力，家家麦饭老林丘。
清远县尹杨观政有奇迹复能诗文民僚服其化士大夫过者靡不称颂故赠此加勉焉二首
作者：聂古柏
朝代：元

玉节星轺下岭南，万山空翠杂烟岚。传闻清远多佳政，花满春城月满潭。风流文采杨忠肃，南北雄奇古峡山。怪底蛮江无语鸟，弦歌终日水云间。
清远县尹杨观政有奇迹复能诗文民僚服其化士大夫过者靡不称颂故赠此加勉焉二首·其二
作者：聂古柏
朝代：元

风流文采杨忠肃，南北雄奇古峡山。怪底蛮江无语鸟，弦歌终日水云间。
琵琶洲
作者：聂古柏
朝代：元

昌国寺前枫树秋，琵琶洲畔暮云愁。沙头潮落滩声急，疑是浔阳泪未收。
番禺道中
作者：聂古柏
朝代：元

玉府飞霜大庾南，万松苍翠洗烟岚。云开梧野山罗戟，月满韶江水泼蓝。椰子浆寒殊似蜜，荔枝香暖绝胜柑。中朝耆旧如相问，鸟语啾啁正未堪。
看灯词清远县尹杨观政有奇迹复能诗文民僚服其化士大夫过者靡不称颂故赠此加勉焉二首·其一
作者：聂古柏
朝代：元
体裁：七言绝句

玉节星轺下岭南，万山空翠杂烟岚。传闻清远多佳政，花满春城月满潭。
过采石
作者：聂古柏
朝代：元

采石江头秋月白，蛾眉亭下滩声咽。绣衣玉斧晓霜寒，同是天涯苦行客。酒仙一去海生尘，青山三尺埋衣巾。清江白鸟自今古，岸草汀花空复春。我欲御风游八表，醉里豪情觅三岛。闾阎云深不可攀，回首江南数峰小。
鄱阳和程世良巡警官
作者：聂古柏
朝代：元

年少将军意气雄，乃翁宪府旧乘骢。鲁中诗礼有庭训，江左衣冠多士风。玉树青葱秋色里，明珠炫烂月华中。滕王阁上重回首，后夜相思寄别鸿。
鄱阳道中
作者：聂古柏
朝代：元

江上秋风吹断鸿，江头开遍木芙蓉。几家篱落依红树，万壑烟霞锁翠峰。南国风光一杯酒，故园魂梦五更钟。举头日近长安远，阊阖云深第几重。
题参政高公荒政碑
作者：聂古柏
朝代：元

庐山插天千仞青，明公高节逾棱层。西江月冷秋无际，明公此心清彻底。厌梁道上豺虎多，手搏不待弓与戈。前年魃虐遍南国，饥者以充僵者立。洪州父老遮道傍，上书乞留涕泗滂。丰碑大字记荒政，要使遗爱如甘棠。我来观风闻此语，未见仪容心已许。愿公从此召赴中书堂，早为四海苍生作霖雨。
题碧涧堂
作者：聂古柏
朝代：元

闻说明香早学仙，华堂突兀故山颠。四围亭槛青云上，两岸楼台綵水边。龙虎丹成知九转，凤凰飞去已千年。旌旗八百俱尘迹，惟有坡翁丽句传。
题韩文公祠
作者：聂古柏
朝代：元

岳奇海怪早相知，何事中朝未可归。佛纵有灵那在骨，僧如得道又无衣。符分台峡天终定，福近宫墙意更微。俎豆荒凉谁继廪，挲摩石刻重歔欷。
北朝赦至感而有诗
作者：聂碧窗
朝代：元

乾坤杀气正沈沈，又听燕台降德音。万口尽传新诏好，四朝谁念旧恩深。分茅列土将军志，问舍求田父老心。丽正押班犹昨日，小臣无语泪沾襟。
咏北妇
作者：聂碧窗
朝代：元

双柳垂眉别样梳，醉来马上倩人扶。江南有眼何曾见，争捲珠帘看固姑。
哀被虏妇
作者：聂碧窗
朝代：元

当年结发在深闺，岂料人生有别离。到底不知因色误，马前犹是买胭脂。
题赵太祖真容
作者：聂碧窗
朝代：元

凤表龙姿俨若新，一回展卷一伤神。天颜亦怪君非虏，河北山东总旧臣。
可诗斋
作者：聂镛
朝代：元
体裁：七言律诗

久知顾况好清吟，结得茅斋深复深。千古再赓周大雅，五言能继汉遗音。竹声绕屋风如水，梅萼吹香雪满襟。何日扁舟载春酒，为君题句一登临。
和西湖竹枝词
作者：聂镛
朝代：元
体裁：词

郎马青骢新凿蹄，临行更赠锦障泥。劝郎莫系苏堤柳，好踏新沙宰相堤。
宫词
作者：聂镛
朝代：元

九重天上日初和，翡翠帘垂午漏过。闻到南闽新入贡，雕笼进上白鹦哥。
寄怀玉山·其一
作者：聂镛
朝代：元
体裁：七言律诗

美人惜别动经年，几见娄江夕月圆。怪底清尘从此隔，每怀诗句向谁传。桃溪日暝垂纶坐，草阁秋深听雨眠。安得百壶春酿绿，寻君还上木兰船。
寄怀玉山·其二
作者：聂镛
朝代：元
体裁：七言律诗

虎头公子最风流，只著仙人紫绮裘。筑室爱临溪侧畔，钩帘坐见水西头。常时把笔题江竹，最忆看山立钓舟。却羡多才于逸士，清秋不厌与君留。
送张吴县之官嘉定分题赋得天平山
作者：聂镛
朝代：元
体裁：古风

兹山镇吴会，秀色削金碧。拔地起万仞，去天不盈尺。剑矛辉日洁，芙蓉承露滴。龙门启石扇，天池湛玉液。曾横松下琴，屡驻云间舄。于今望山处，苍苍暮烟隔。
句
作者：胡井表
朝代：元

他年拂羽云霄上，莫负当年乳哺恩。
送欧阳生归省
作者：胡元举
朝代：元
体裁：五言律诗

甥馆琴书乐，胡然赋式微。定应乌反哺，况有凤于飞。江雨催行棹，秋风吹客衣。行当荣禄养，作吏未为非。
大有年
作者：胡元罙
朝代：元

时和岁稔乐无边，大有堪书续鲁宣。居积囷禾皆万亿，伫看斗米只三钱。花村月照犬无吠，化国日长人醉眠。童叟相观皆额手，从兹深愿屡丰年。
上京纪行见玉泉山下荷花
作者：胡助
朝代：元

西山咫尺玉泉清，无数藕花香气生。立马岸边看不足，却疑五月过临平。
上京纪行诗 其一 同吕仲实宿城外早行
作者：胡助
朝代：元

我行得良友，夜宿建德门。晨征带残雨，华星缀云阴。局辔乘羸马，沿途共笑言。两京隔千里，气候殊寒暄。声利汩清思，山川发雄文。平生所未到，扈跸敢辞烦？愧予雁鹜姿，亦复陪鸾鹓。历历纪瑰伟，一见胜百闻。兹游偿夙愿，庶用归田园。
上京纪行诗 其七 鳌峰
作者：胡助
朝代：元

乾坤气磅礴，山石钟奇形。鳌峰才数尺，濯秀何亭亭！势欲负厚地，岌若霄汉淩。一峰更旁耸，玲珑穴虚明。青肤萦白障，微扣宣金声。中涵太湖润，瑰伟专上京。想当初凿时，山鬼泣以惊。置之玉堂前，几阅瀛洲登。年来对阁老，岷峨眼中青。雨渍生古色，月寒见霜棱。摩挲助文思，一挥九制成。谅勿忧豪夺，长兹托佳名。
上京纪行诗 其三 居庸关
作者：胡助
朝代：元

居庸古关塞，老我今见之。天险限南北，乱石如城陴。朝光映苍翠，征袖凉飔飔。涧谷四十里，崖峦争献奇。禽鸟鸣相和，草木蔚华滋。佛炉架岩上，疏泉汇清池。民居亦棋布，机硙临山陲。清幽入行李，缓策遂忘疲。黄屋年年度，深仁育黔黎。从官多名儒，山石遍题诗。伊余备史属，斐然愧文辞。矧兹中兴运，歌诵职所宜。皇灵符厚德，岂曰恃险巇。
上京纪行诗 其二 昌平
作者：胡助
朝代：元

经过昌平县，实惟刘子乡。当时直言策，至今有耿光。功名真琐琐，气节横八荒。斯人宁复见，阅世徒慨慷。奉祠表谏议，化俗崇贤良。贼臣偶同里，遗臭亦难忘。严程惧稽缓，古迹嗟莫详。挥鞭事前迈，居庸翠苍苍。
上京纪行诗 其五 李老谷
作者：胡助
朝代：元

人言桑乾北，六月少炎热。我行李老谷，流汗还病暍。疲马鞭不进，况复碍车辙。翠岩石幽幽，久晴涧泉竭。牛羊放山椒，穹庐补林缺。投宿山店小，子规啼夜血。南归空有怀，闻之愧刚决。顾方上滦阳，玉堂看秋月。更阑不成寐，声声山竹裂。期是明年春，相闻在吴越。
上京纪行诗 其六 赤城
作者：胡助
朝代：元

山石似丹垩，赤城因得名。土异产灵瑞，永宜奉天明。市廛集商贾，有驿通上京。触热此经过，忽看风雨生。平原走潢潦，河流浩新声。斯须即开霁，灿烂云霞横。
上京纪行诗 其四 怀来道中
作者：胡助
朝代：元

百千僦一马，日行百馀里。未明即戒途，将至辄中止。人困马思睡，马疲徒用箠。驱驰失情性，老病侵发齿。可怜翰鞅掌，岂知固如是。径行古关塞，形胜那尽纪。荒落久宁静，富庶或成市。清晨过怀来，沙草风烟美。想当用武时，满野控弓矢。白塔远招人，挥鞭渡流水。
上京纪行诗·同吕仲实宿城外早行
作者：胡助
朝代：元

我行得良友，夜宿建德门。晨征带残雨，华星缀云阴。局辔乘羸马，沿途共笑言。两京隔千里，气候殊寒暄。声利汩清思，山川发雄文。平生所未到，扈跸敢辞烦？愧予雁鹜姿，亦复陪鸾鹓。历历纪瑰伟，一见胜百闻。兹游偿夙愿，庶用归田园。经过昌平县，实惟刘子乡。当时直言策，至今有耿光。功名真琐琐，气节横八荒。斯人宁复见，阅世徒慨慷。奉祠表谏议，化俗崇贤良。贼臣偶同里，遗臭亦难忘。严程惧稽缓，古迹嗟莫详。挥鞭事前迈，居庸翠苍苍。居庸古关塞，老我今见之。天险限南北，乱石如城陴。朝光映苍翠，征袖凉飔飔。涧谷四十里，崖峦争献奇。禽鸟鸣相和，草木蔚华滋。佛炉架岩上，疏泉汇清池。民居亦棋布，机硙临山陲。清幽入行李，缓策遂忘疲。黄屋年年度，深仁育黔黎。从官多名儒，山石遍题诗。伊余备史属，斐然愧文辞。矧兹中兴运，歌诵职所宜。皇灵符厚德，岂曰恃险巇。百千僦一马，日行百馀里。未明即戒途，将至辄中止。人困马思睡，马疲徒用箠。驱驰失情性，老病侵发齿。可怜翰鞅掌，岂知固如是。径行古关塞，形胜那尽纪。荒落久宁静，富庶或成市。清晨过怀来，沙草风烟美。想当用武时，满野控弓矢。白塔远招人，挥鞭渡流水。人言桑乾北，六月少炎热。我行李老谷，流汗还病暍。疲马鞭不进，况复碍车辙。翠岩石幽幽，久晴涧泉竭。牛羊放山椒，穹庐补林缺。投宿山店小，子规啼夜血。南归空有怀，闻之愧刚决。顾方上滦阳，玉堂看秋月。更阑不成寐，声声山竹裂。期是明年春，相闻在吴越。山石似丹垩，赤城因得名。土异产灵瑞，永宜奉天明。市廛集商贾，有驿通上京。触热此经过，忽看风雨生。平原走潢潦，河流浩新声。斯须即开霁，灿烂云霞横。乾坤气磅礴，山石钟奇形。鳌峰才数尺，濯秀何亭亭！势欲负厚地，岌若霄汉淩。一峰更旁耸，玲珑穴虚明。青肤萦白障，微扣宣金声。中涵太湖润，瑰伟专上京。想当初凿时，山鬼泣以惊。置之玉堂前，几阅瀛洲登。年来对阁老，岷峨眼中青。雨渍生古色，月寒见霜棱。摩挲助文思，一挥九制成。谅勿忧豪夺，长兹托佳名。
东湖秋月
作者：胡助
朝代：元

明月高悬万古愁，东湖碧水一天秋。倦游老子归来后，夜夜清光照白头。
五度朝晖
作者：胡助
朝代：元

大小嵬峨五度峰，朝晖暮霭变无穷。山红涧碧人家好，箫鼓丛祠岁屡丰。
偶题
作者：胡助
朝代：元

头上阴云如泼墨，阶前白雨似跳珠。秋来日日风雷作，并入滦阳八景图。
再赋李老谷
作者：胡助
朝代：元

李老谷中闻杜鹃，江南游子不归田。利名引得滔滔去，竟渡滦河朝日边。
南蒲春流
作者：胡助
朝代：元

沙边遥见木兰舟，浅渚清波漾白鸥。二月盆江春水发，滔天雪浪大江流。
定善寺
作者：胡助
朝代：元

南塔前头高阁上，山光浑似沃洲青。夜来飞雨穿窗入，翠湿《华严》一卷经。
宿牛群头
作者：胡助
朝代：元

荞麦花开草木枯，沙头雨过茁蘑菇。牧童拾得满筐子，卖与行人供晚厨。
寄题杜隐君思学斋
作者：胡助
朝代：元
体裁：七言律诗

先生高尚制荷衣，结屋藏书入武夷。泉石洗心无别事，皇王经世有遗思。据梧朗咏秋清夜，隐几冥观昼永时。立志独脩天爵贵，故应荷蒉接舆知。
御花园
作者：胡助
朝代：元

朱扉金锁绿如云，雨露恩光草木新。若识九重临幸意，花时人世一般春。
敬题范文正公所书伯夷颂卷尾
作者：胡助
朝代：元

翰墨尝托文章传，文章益重节义全。使无节义照今古，文章翰墨空婵娟。特立独行不顾众，万世标准权亦用。吏部雄文破鬼胆，为渠唤醒西山梦。范公相望馀千龄，人物自与皋夔并。黄素细书《伯夷颂》，白头不草《太玄经》。一字千金价无让，虹光夜彻星斗上。夷清韩颂高平书，再拜莫作文翰想。奸臣袭藏犹畏仰，面无生色泚流颡。珠还毡复子孙贤，我信斯文天未丧。佳辞善书常有馀，呜呼，节义不可一日无。
春草曲
作者：胡助
朝代：元

春风如水流，春草生芳洲。游子有远志，居人无别愁。居人伊谁华氏子，不出庭闱奉甘旨。可怜游子萍相似，春愁草绿千万里。儿衣母线春风吹，春晖满堂草菲菲。游子归来慈母喜，阶前斗草争儿戏。
枪竿岭二首
作者：胡助
朝代：元

九折盘纡过客愁，适当载笔扈宸游。长年见说枪竿岭，今日身亲到上头。下马徐徐陟涧冈，山风微动十分凉。桑乾岭上一回首，何处云飞是故乡？
枪竿岭二首·其一
作者：胡助
朝代：元

九折盘纡过客愁，适当载笔扈宸游。长年见说枪竿岭，今日身亲到上头。
枪竿岭二首·其二
作者：胡助
朝代：元

下马徐徐陟涧冈，山风微动十分凉。桑乾岭上一回首，何处云飞是故乡？
榆林
作者：胡助
朝代：元

倦客出关仍畏暑，居庸回首暮云深。青山环合势雄抱，不见旧时榆树林。
滦阳十咏
作者：胡助
朝代：元

帝业龙兴复古初，穹隆帐幄倚空虚。年年清暑大安阁，巡幸山川太史书。绿兰青草玉花骢，驯鹿眠游殿阁东。西梵祝釐环地坐，曈昽日色綵旗风。西清学士草黄麻，阁老承恩扈翠华。昨夜司天台上望，文奎光燄照龙沙。小西门外草漫漫，白露垂珠午未乾。沙漠峥嵘车马道，半空秋影铁幡竿。板屋松烟染素衣，天街暑雨没青泥。夜来沙碛秋风起，鸣镝云间白雁低。御天门前开诏书，驿马如飞到大都。九州四海服训诰，万年天子固皇图。斗北高寒无点暑，举头止见七星文。玉堂近与琳宫接，清夜步虚声尽闻。朝来雨过黑山云，百眼泉生水草新。长夏蚊蝇俱扫迹，蒲萄马湩醉南人。万骑櫜鞬列旆旌，凋庐严肃驾将兴。帐前月色如霜白，晓汲滦河窟里冰。玉堂视草屋三间，尽日鳌峰相对閒。身遇太平铃索静，题名篆毕又南还。
滦阳十咏·其一
作者：胡助
朝代：元

帝业龙兴复古初，穹隆帐幄倚空虚。年年清暑大安阁，巡幸山川太史书。
滦阳十咏·其七
作者：胡助
朝代：元

斗北高寒无点暑，举头止见七星文。玉堂近与琳宫接，清夜步虚声尽闻。
滦阳十咏·其三
作者：胡助
朝代：元

西清学士草黄麻，阁老承恩扈翠华。昨夜司天台上望，文奎光燄照龙沙。
滦阳十咏·其九
作者：胡助
朝代：元

万骑櫜鞬列旆旌，凋庐严肃驾将兴。帐前月色如霜白，晓汲滦河窟里冰。
滦阳十咏·其二
作者：胡助
朝代：元

绿兰青草玉花骢，驯鹿眠游殿阁东。西梵祝釐环地坐，曈昽日色綵旗风。
滦阳十咏·其五
作者：胡助
朝代：元

板屋松烟染素衣，天街暑雨没青泥。夜来沙碛秋风起，鸣镝云间白雁低。
滦阳十咏·其八
作者：胡助
朝代：元

朝来雨过黑山云，百眼泉生水草新。长夏蚊蝇俱扫迹，蒲萄马湩醉南人。
滦阳十咏·其六
作者：胡助
朝代：元

御天门前开诏书，驿马如飞到大都。九州四海服训诰，万年天子固皇图。
滦阳十咏·其十
作者：胡助
朝代：元

玉堂视草屋三间，尽日鳌峰相对閒。身遇太平铃索静，题名篆毕又南还。
滦阳十咏·其四
作者：胡助
朝代：元

小西门外草漫漫，白露垂珠午未乾。沙漠峥嵘车马道，半空秋影铁幡竿。
玉山佳处
作者：胡助
朝代：元

花满春城锦绣林，可耕可钓足登临。紫芝日静隐居乐，白璧云和养德深。倚树或听流水韵，看书时坐古松阴。玉山佳处因人胜，能赋扬雄为赏心。
石鼓岭
作者：胡助
朝代：元

经过石鼓岭，不见石鼓文。两涧流黄叶，半山生白云。
自天平游灵岩复成古诗
作者：胡助
朝代：元

吴会厌华靡，兴怀在林丘。好事延过客，绣衣得名流。胜地谐雅集，清风企前修。天平遍登览，复作灵岩游。蟠松卧云冷，枯枝但苍虬。佳阴古树密，危磴空山幽。攀萝上绝顶，步屧凝远眸。高阁涵空阔，太湖烟霭浮。吴王昔居此，千年馆娃愁。家国一兴废，山林几春秋。遗迹谩传说，访古成迟留。岁月枯易迈，重来嗟白头。姑苏台下水，落日明归舟。
自灵岩登天平山次柳道传韵
作者：胡助
朝代：元

维昔渡江跸，近在千里甸。吴门治清静，西浙称道院。兴怀庆历初，百岁如过电。孰有范公贤，皋夔素同传。天平表先茔，泉台封土竁。巍巍忠烈祠，乡社春秋荐。伊余从北归，老色日上面。万象供冥搜，四维喜安奠。重游会主人，奉尝益繁衍。席珍柳太常，险语情眷恋。我语上濑船，苦思劳挽牵。征途春事残，僧窗夏阴转。古木蟠夭矫，新篁剥葱茜。水影澄心空，山色照眼绚。冯高见黄云，残秋行饱面。少饮有馀欢，遐览竟忘倦。时惊苍石耸，閒悦晴禽转。共惟吏部公，台斗不肯践。颇好偕文士，幽讨穷林巘。嵌崖白云泉，掬手玩清泫。煮茗味独奇，醉来和月咽。凉风吹客衣，激激散冰霰。亦有星源尹，怡颜时自眄。琢句近大雅，放怀即私燕。文学吴越裔，书工篆隶变。载道灵岩游，山路亦云便。鸱夷去已久，西子宁复见。徘回响屧廊，尚想吴王殿。姑苏走麋鹿，会稽贡竹箭。高唱《白苧》词，漓风日以扇。邈哉季子心，阴述唐虞禅。兴亡属时运，成败谈俚谚。吴中美浮图，题榜率轻狷。正尔涧谷惭，敧倾袭京卞。
至顺四年四月九日陪尚书王公叔能常博柳公道传州尹干君寿道钱翼之文学同游天平赋近体诗二首时范氏诸孙在焉
作者：胡助
朝代：元

上方古刻列森森，胜地重游忆旧临。但觉天平苍石润，不知世远白云深。崖泉寒冽遗韶韵，山木清华结夏阴。厚德固宜孙子盛，修祠长此会簪缨。
菊山诗
作者：胡助
朝代：元

世有隐君子，种菊巢空山。心同白云远，身与黄花閒。朝饥餐落英，采撷露未乾。幽香被三径，晚节当岁寒。林下非无人，独在柴桑间。风味略相似，穷年以盘桓。
西丘夕照
作者：胡助
朝代：元

禾黍鸡豚不厌贫，耕桑世业古风存。夕阳挂树秋光老，樵担参差下白云。
过桓州
作者：胡助
朝代：元

阴云惨淡满天秋，马上龙钟拥毳裘。渐近滦京凉又别，斜风细雨过桓州。
送赵季文之湖州知事二首
作者：胡助
朝代：元

苕溪洲渚上，青黛开烟鬟。石色何秀润，有璧生其间。四围阻巨浸，世称浮玉山。狂潦不能没，高低依碧澜。莲幕赵从事，昔年此盘桓。重来汎秋水，见之发长叹。美璞贵内韫，叔降从时观。渺渺水晶国，虹光山月寒。骏马行翩翩，青丝络锦鞯。美人向何处？言往苕之壖。苕溪绕城春水发，楼阁重重花漠漠。酾酒哦诗掀紫髯，水精宫里芙蓉幕。弁山如龙天际来，七十二朵青莲开。小娃双歌荡舟剧，沤波滉漾青于苔。君不见王孙宅，百年乔木高千尺。愿君种德及湖民，会见高文勒贞石。
送赵季文之湖州知事二首·其一
作者：胡助
朝代：元

苕溪洲渚上，青黛开烟鬟。石色何秀润，有璧生其间。四围阻巨浸，世称浮玉山。狂潦不能没，高低依碧澜。莲幕赵从事，昔年此盘桓。重来汎秋水，见之发长叹。美璞贵内韫，叔降从时观。渺渺水晶国，虹光山月寒。
送赵季文之湖州知事二首·其二
作者：胡助
朝代：元

骏马行翩翩，青丝络锦鞯。美人向何处？言往苕之壖。苕溪绕城春水发，楼阁重重花漠漠。酾酒哦诗掀紫髯，水精宫里芙蓉幕。弁山如龙天际来，七十二朵青莲开。小娃双歌荡舟剧，沤波滉漾青于苔。君不见王孙宅，百年乔木高千尺。愿君种德及湖民，会见高文勒贞石。
送陈玉林南还
作者：胡助
朝代：元

黄衣道士识重瞳，冠剑芒寒星斗胸。赤壁月明惊梦鹤，蓬莱云起护飞龙。新宫突兀三清殿，故国苍茫六代松。忽忆旧游今白发，何期共听蒋山钟。
隐趣园八咏 其一 君子池
作者：胡助
朝代：元

池上藕花开，香从太极来。亭亭清净观，君子日徘徊。
隐趣园八咏 其七 竹涧亭
作者：胡助
朝代：元

竹绕茅亭外，泉流石涧中。一天秋月夜，千载隐君风。
隐趣园八咏 其三 蜀锦屏
作者：胡助
朝代：元

濯锦为屏障，红妆拥万妃。试看春睡足，何羡买臣归？
隐趣园八咏 其二 待月坛
作者：胡助
朝代：元

天远云归早，山高月上迟。夜坐发孤咏，秋风生桂枝。
隐趣园八咏 其五 香雪壁
作者：胡助
朝代：元

酴醾春意好，百尺走条枚。壁立堆香雪，风流入酒杯。
隐趣园八咏 其八 岁寒亭
作者：胡助
朝代：元

松竹如佳士，梅花更典刑。岁寒千古意，笑指鹿峰青。
隐趣园八咏 其六 晚香径
作者：胡助
朝代：元

彭泽归来后，东篱菊正黄。秋光无限兴，晚节有馀香。
隐趣园八咏 其四 天香台
作者：胡助
朝代：元

三月韶华盛，名花倾国人。何期真率会，同赏洛阳春。
隐趣园八咏·君子池
作者：胡助
朝代：元

池上藕花开，香从太极来。亭亭清净观，君子日徘徊。天远云归早，山高月上迟。夜坐发孤咏，秋风生桂枝。濯锦为屏障，红妆拥万妃。试看春睡足，何羡买臣归？三月韶华盛，名花倾国人。何期真率会，同赏洛阳春。酴醾春意好，百尺走条枚。壁立堆香雪，风流入酒杯。彭泽归来后，东篱菊正黄。秋光无限兴，晚节有馀香。竹绕茅亭外，泉流石涧中。一天秋月夜，千载隐君风。松竹如佳士，梅花更典刑。岁寒千古意，笑指鹿峰青。
题望都铺
作者：胡助
朝代：元

坡陀散漫草茸茸，地接乌桓古塞风。仰止神京三十里，楼台缥缈碧云中。
龙门行
作者：胡助
朝代：元

龙门山险马难越，龙门水深马难涉。矧当六月雷雨盛，洪流浩荡漂车辙。我行不敢过其下，引睇雄奇心悸慑。归途却喜秋泥乾，飒飒山风吹帽寒。溪流曲折清可鉴，万丈苍崖立马看。
句
作者：胡善
朝代：元

领檄来司教，临危要致身。
七岁游法兴寺
作者：胡天游
朝代：元

山色摇光入袖凉，松阴十丈印回廊。老僧读罢楞严咒，一殿神风柏子香。
上县尹
作者：胡天游
朝代：元

圣主恩深及草莱，侍丁特许免科差。天边凤诏今重见，江上马夫犹未回。八十苍颜怜我老，一双青眼望公开。倘能替换扶衰病，结草丹心死不灰。
上知州
作者：胡天游
朝代：元

紫气迢迢下玉京，天教五马镇山城。一轮明月何曾缺，百里昌江无此清。草木回颜沾德泽，豺狼侧耳避威名。山中病叟头如雪，愿借馀光一照荣。
乱后访旧有感
作者：胡天游
朝代：元

粉墙朱户旧婆娑，今日重来满绿莎。恋恋绨袍知己少，纷纷纨裤少年多。看灯深巷思行乐，呼酒长亭忆醉歌。惟有河南桥下水，儒冠依旧照嵯峨。
修路
作者：胡天游
朝代：元

羊肠一径依山度，荦确硗嶅几千步。使君有命催行程，里胥传呼捉乡丁。填坑伐堑如云集，编木为桥石为级。忽然堂堂成坦途，无复当时九折危。王阳阮籍应无滞，来牛去马皆沾惠。君不见太行之路车可摧，蜀道之险尤崔嵬。安能刬除俱坦坦，王道在德不在险。
偶成
作者：胡天游
朝代：元

郑虔官冷饭不足，杜陵高歌劝归来。古人失意有如此，嗟我不去胡为哉。山中屋庐殊未破，门前稻秫已堪栽。扶犁有子健如犊，不信石田荒绿苔。
冬暖
作者：胡天游
朝代：元

冬令偷春多得暖，灞桥无思可吟诗。江梅一树都开遍，不问南枝与北枝。
双头莲
作者：胡天游
朝代：元

一枝瑶柄倚风清，两面红妆斗日明。张孔断魂埋玉井，尹邢妖魄寄金茎。双鸾俯镜东西照，百子分房向背荣。若使此花还解语，好将兰臭与谁平。
吴志道即居左凿池，池中立石假山，高丈馀，络以翠萝，环以清流，旁创小亭，为游息之所。肩吾陈子扁之曰咫尺蓬莱，作歌要余同赋，因次其韵云：
作者：胡天游
朝代：元

吾闻蓬莱之山三万里，盘根下插归虚底。六鳌赑屃挽不前，那得飞来窗户里。寒姿颠倒白云间，绿水错磨花玉齿。老苔悬薜莽联络，髣髴玄洲环岛屿。固知幻戏出人为，岂有金珠隐空翠。亭中老仙方晏坐，醉眼狂花吐奇语。省来一笑悟非真，欲借鲸波洗眸子。世间小大本无凭，一视正须齐彼此。秋毫泰岱孰雌雄，沧海坳堂同一水。呜呼！安能自此乘清风，下视尘寰渺何许。
和禽言二首 其一 婆饼焦
作者：胡天游
朝代：元

婆饼焦，新妇腰镰孙荷樵。原头麦熟空满垄，丈夫尽赴征西徭。呜呼土铛敲火泪如雨，婆饼不焦心自苦。
和禽言二首 其二 归去乐
作者：胡天游
朝代：元

归去乐，蜀道崔嵬天一角。青泥百折费跻攀，滟滪翻空波浪恶。呜呼朝避长蛇夕猛虎，干戈满眼归何所？
和禽言二首·婆饼焦
作者：胡天游
朝代：元

婆饼焦，新妇腰镰孙荷樵。原头麦熟空满垄，丈夫尽赴征西徭。呜呼土铛敲火泪如雨，婆饼不焦心自苦。归去乐，蜀道崔嵬天一角。青泥百折费跻攀，滟滪翻空波浪恶。呜呼朝避长蛇夕猛虎，干戈满眼归何所？
和禽言四首 其一 泥滑滑
作者：胡天游
朝代：元

泥滑滑十步，棱挣五步蹶。我行欲借东，家驴一蹶翻。然四蹄折呜，呼宁可徒行。费脚力驴死，家贫偿不得。
和禽言四首 其三 婆饼焦
作者：胡天游
朝代：元

婆饼焦新妇，腰镰孙荷樵。原头麦熟空，满垄丈夫尽。赴征西徭呜，呼土铛敲火。泪如雨婆饼，不焦心自苦。
和禽言四首 其二 提葫芦
作者：胡天游
朝代：元

提葫芦遍走，街头无酒垆。田家米价贵，如玉斗酒十。千无处酤呜，呼客来一笑。茶当酒迩来，风尘茶亦少。
和禽言四首 其四 归去乐
作者：胡天游
朝代：元

归去乐蜀道，崔嵬天一角。青泥百折费，跻攀滟滪翻。空波浪恶呜，呼朝避长蛇。夕猛虎干戈，满眼归何所。
和禽言四首·泥滑滑
作者：胡天游
朝代：元

泥滑滑十步，棱挣五步蹶。我行欲借东，家驴一蹶翻。然四蹄折呜，呼宁可徒行。费脚力驴死，家贫偿不得。提葫芦遍走，街头无酒垆。田家米价贵，如玉斗酒十。千无处酤呜，呼客来一笑。茶当酒迩来，风尘茶亦少。婆饼焦新妇，腰镰孙荷樵。原头麦熟空，满垄丈夫尽。赴征西徭呜，呼土铛敲火。泪如雨婆饼，不焦心自苦。归去乐蜀道，崔嵬天一角。青泥百折费，跻攀滟滪翻。空波浪恶呜，呼朝避长蛇。夕猛虎干戈，满眼归何所。
四老图
作者：胡天游
朝代：元

吾闻橘中老，颇恨愚人摘。戋戋一幅绡，有此四仙迹。从今固蒂术，一枰三尺璧。昼梦或惊回，耳边如搏击。
壬辰岁草昧蜂起比屋皆煨烬区室幸存自扁曰傲轩因题八首
作者：胡天游
朝代：元

柴门竟日无车马，芳草沿阶一径荒。珍重祝融随世态，煌煌不到冱阴乡。百屋堆钱等梦回，春风多误燕归来。如何四壁都无物，独向人间傲劫灰。松竹阴阴绿四围，可怜天亦爱吾庐。床头兔册依然在，不独秦人种树书。丧乱离群一老夫，悲歌谁与和乌乌。柴门尽日不难闭，俗客如今亦已无。风尘澒洞灵光在，煨烬萧条鲁殿存。事有至难今两得，傲轩犹我我犹轩。独酌何须问主宾，兴来鱼鸟亦相亲。苍松翠竹真佳客，明月清风是故人。避世谁能好采芝，山深谷绝路逶迤。南塘只在人间世，满眼干戈似不知。武陵桃花落红雨，邵平瓜圃生秋风。不及南塘松与竹，青青长对主人翁。
壬辰岁草昧蜂起比屋皆煨烬区室幸存自扁曰傲轩因题八首·其一
作者：胡天游
朝代：元

柴门竟日无车马，芳草沿阶一径荒。珍重祝融随世态，煌煌不到冱阴乡。
壬辰岁草昧蜂起比屋皆煨烬区室幸存自扁曰傲轩因题八首·其七
作者：胡天游
朝代：元

避世谁能好采芝，山深谷绝路逶迤。南塘只在人间世，满眼干戈似不知。
壬辰岁草昧蜂起比屋皆煨烬区室幸存自扁曰傲轩因题八首·其三
作者：胡天游
朝代：元

松竹阴阴绿四围，可怜天亦爱吾庐。床头兔册依然在，不独秦人种树书。
壬辰岁草昧蜂起比屋皆煨烬区室幸存自扁曰傲轩因题八首·其二
作者：胡天游
朝代：元

百屋堆钱等梦回，春风多误燕归来。如何四壁都无物，独向人间傲劫灰。
壬辰岁草昧蜂起比屋皆煨烬区室幸存自扁曰傲轩因题八首·其五
作者：胡天游
朝代：元

风尘澒洞灵光在，煨烬萧条鲁殿存。事有至难今两得，傲轩犹我我犹轩。
壬辰岁草昧蜂起比屋皆煨烬区室幸存自扁曰傲轩因题八首·其八
作者：胡天游
朝代：元

武陵桃花落红雨，邵平瓜圃生秋风。不及南塘松与竹，青青长对主人翁。
壬辰岁草昧蜂起比屋皆煨烬区室幸存自扁曰傲轩因题八首·其六
作者：胡天游
朝代：元

独酌何须问主宾，兴来鱼鸟亦相亲。苍松翠竹真佳客，明月清风是故人。
壬辰岁草昧蜂起比屋皆煨烬区室幸存自扁曰傲轩因题八首·其四
作者：胡天游
朝代：元

丧乱离群一老夫，悲歌谁与和乌乌。柴门尽日不难闭，俗客如今亦已无。
夏夜閒步
作者：胡天游
朝代：元

野色寥寥一犬鸣，戍楼初鼓绝人行。哭声未断歌声起，渔火将残鬼火明。月暗荒村愁有虎，烟迷行树看如兵。羁怀世故千忧集，竟夕徬徨睡未成。
夏昼睡起一凉快甚
作者：胡天游
朝代：元

炎歊困亭午，推枕目犹眩。檐光射茗椀，高壁走惊电。开窗山鸟度，倚杖松阴转。凉风惠然来，林影一时乱。徘徊入怀袖，颠倒弄书卷。披襟领嘉贶，顿尔扫烦倦。乃知封姨功，百倍班女扇。无由均此施，独享腼有面。王师正南征，荷戟汗如溅。
夏昼睡起一凉快甚
作者：胡天游
朝代：元
体裁：古风

炎歊困亭午，推枕目犹眩。檐光射茗碗，高壁走惊电。开窗山鸟度，倚杖松阴转。凉风惠然来，林影一时乱。徘徊入怀袖，颠倒弄书卷。披襟领嘉贶，顿尔扫烦倦。乃知封姨功，百倍班女扇。无由均此施，独享腼有面。王师正南征，荷戟汗如溅。
女从军
作者：胡天游
朝代：元

二八女儿红绣靴，朝朝马上画双蛾。采莲曲调都忘却，学得军中唱凯歌。从军装束效男儿，短制衣衫淡扫眉。众里倩人扶上马，娇羞不似在家时。柳营清晓促征期，女伴相呼看祭旗。壮士指僵霜气重，将军莫讶鼓声催。
女从军·其一
作者：胡天游
朝代：元

二八女儿红绣靴，朝朝马上画双蛾。采莲曲调都忘却，学得军中唱凯歌。
女从军·其三
作者：胡天游
朝代：元

柳营清晓促征期，女伴相呼看祭旗。壮士指僵霜气重，将军莫讶鼓声催。
女从军·其二
作者：胡天游
朝代：元

从军装束效男儿，短制衣衫淡扫眉。众里倩人扶上马，娇羞不似在家时。
子胥谢渔父
作者：胡天游
朝代：元

江有水兮汤汤，我将济兮无梁。穷途事迫兮心皇皇，俶丈夫兮孰舟孰航。丈人之德兮非剑何偿，胡为不顾兮乃鼓枻乎沧浪。噫衔恩誓报兮，之死靡忘。
寄内兄余牧山
作者：胡天游
朝代：元

少年亲故尽豪英，回首家山一怆情。桑梓连云俱寂寞，松筠斗雪独峥嵘。生憎赤帻何时白，须信黄河有日清。珍重加餐莫轻出，共留老眼看升平。
寄友
作者：胡天游
朝代：元

忆子自昔乘羊车，数月不见今何如。潭边日日看流水，恐有溯流双鲤鱼。君家竹好别来久，有客解道今平安。最忆窗西万竿绿，几番清影上儒冠。河南桥头旧酒垆，酒边曾共歌乌乌。高楼百尺应频上，还有诗人共醉无。谢家庄上分携日，一曲骊歌醉里听。惆怅芳卿梦中意，人间无路寄叮咛。传闻借得街头屋，堆面如山不□车。何日相逢一尊酒，溪桥踏月夜还家。
寄友·其一
作者：胡天游
朝代：元

忆子自昔乘羊车，数月不见今何如。潭边日日看流水，恐有溯流双鲤鱼。
寄友·其三
作者：胡天游
朝代：元

河南桥头旧酒垆，酒边曾共歌乌乌。高楼百尺应频上，还有诗人共醉无。
寄友·其二
作者：胡天游
朝代：元

君家竹好别来久，有客解道今平安。最忆窗西万竿绿，几番清影上儒冠。
寄友·其五
作者：胡天游
朝代：元

传闻借得街头屋，堆面如山不□车。何日相逢一尊酒，溪桥踏月夜还家。
寄友·其四
作者：胡天游
朝代：元

谢家庄上分携日，一曲骊歌醉里听。惆怅芳卿梦中意，人间无路寄叮咛。
寓中水楼秋夕
作者：胡天游
朝代：元

残暑峥嵘入夜平，羁怀牢落傍秋生。断云推月吊孤影，高濑挟风来远声。山店辟纑松火细，水楼欹枕葛衣清。馀年饱食惭疏放，回首南州欲用兵。
寓钟宝潭书怀
作者：胡天游
朝代：元

解剑濯潭水，一弹三吟哦。宁为猛虎行，不作无鱼歌。高堂绝尘嚣，衿佩罗菁莪。时来佳主人，慷慨倾悬河。斗酒出肺肝，为君起婆挲。丈夫感意气，岂在黄金多。
寓钟宝潭解馆二首
作者：胡天游
朝代：元

豫章先生无与俦，人中铮铮陈太丘。元方敷席季方杖，照映左右皆琳璆。清江环门山入楼，楼头书客眼长碧。无此主人无此客，大瓢酌酒劝客留。可惜江山有行色，浩歌一声天宇白。昔我之来柳依依，今我之别山川落叶声离离。停杯抚剑不能别，此别不饮将何如。长鱼横盘尾如帚，六龙行炙膳夫手。我自长歌子有酒，男儿快意三百杯。何须交臂令心哀，北风吹人归去来。
寓钟宝潭解馆二首·其一
作者：胡天游
朝代：元

豫章先生无与俦，人中铮铮陈太丘。元方敷席季方杖，照映左右皆琳璆。清江环门山入楼，楼头书客眼长碧。无此主人无此客，大瓢酌酒劝客留。可惜江山有行色，浩歌一声天宇白。
寓钟宝潭解馆二首·其二
作者：胡天游
朝代：元

昔我之来柳依依，今我之别山川落叶声离离。停杯抚剑不能别，此别不饮将何如。长鱼横盘尾如帚，六龙行炙膳夫手。我自长歌子有酒，男儿快意三百杯。何须交臂令心哀，北风吹人归去来。
寓馆食齑戏主人
作者：胡天游
朝代：元

蕨芽成拳笋作竿，园菘卧垄春告阑。寸心生意老犹壮，郁郁竞长青琅玕。筠篮撷翠风露湿，瓦缶酿碧虬龙蟠。开缄晓试膳夫手，寸断日送先生盘。堆金叠玉光璀璨，未许苜蓿誇阑干。铿锵拒齿发钧奏，甘脆适口回儒酸。填胸一洗鲑鳝恶，顿觉肝胆生清寒。朱门淳熬腐肠药，何异鸩毒生宴安。齑盐送老本吾分，一饱已？如穷韩。幸无羸角蹂吾圃，秖有蔬粝同盘桓。未知馀生消几瓮，俯仰日月双跳丸。明当更作冰壶传，大笑出门天地宽。
寓馆食齑戏主人
作者：胡天游
朝代：元
体裁：古风

蕨芽成拳笋作竿，园菘卧垄春告阑。寸心生意老犹壮，郁郁竞长青琅玕。筠篮撷翠风露湿，瓦缶酿碧虬龙蟠。开缄晓试膳夫手，寸断日送先生盘。堆金叠玉光璀璨，未许苜蓿誇阑干。铿锵拒齿发钧奏，甘脆适口回儒酸。填胸一洗鲑鳝恶，顿觉肝胆生清寒。朱门淳熬腐肠药，何异鸩毒生宴安。齑盐送老本吾分，一饱已�如穷韩。幸无羸角蹂吾圃，秖有蔬粝同盘桓。未知馀生消几瓮，俯仰日月双跳丸。明当更作冰壶传，大笑出门天地宽。
寨居干粮吴景祥
作者：胡天游
朝代：元

甑有尘埃釜有蛛，匡围未解意何如。西山紫蕨和云采，南谷黄精带雨锄。门外更无千斛米，腹中空有五车书。吴江见说深如海，何惜馀波活鲋鱼。
幕阜山
作者：胡天游
朝代：元

幕阜山高一千八百丈，我疑山头即天上。扪萝蹑磴到山巅，又如平地望青天。始知天高百万应无极，幕阜苍苍一拳石。洞庭八百古所传，对此遥看如镜圆。若还更上三万丈，那知天下有山川。
庆李千户纳室
作者：胡天游
朝代：元

辕门佳气晓氤氲，觱篥筵开酒半醺。鸾扇低回人似玉，虎牙颠倒从如云。花开秾李春犹小，帐掩流苏夜正分。从此谈兵应有助，木兰元是女将军。
忆孟兄季弟
作者：胡天游
朝代：元

兄弟相看各一方，别来俱各鬓成霜。江山千里犹比屋，风雨几番能对床。海燕年深长作客，塞鸿天远不成行。擎杯莫负黄花酒，来看南塘万竹长。
患疟
作者：胡天游
朝代：元

阳消阴长巧知时，夕去朝来似有期。初若抱冰增战慄，终如坐甑剧烝炊。闺中郭索不我借，句里髑髅空自奇。拟倩冯夷诉颛顼，为令驱出宁馨儿。衰病伶仃一老大，桃笙六尺傲朝晡。天公有意存吾道，疟鬼无知害老躯。肝胆轮囷犹顾我，形容枯槁似非吾。有时怒见不平事，强起挑灯看湛卢。
患疟·其一
作者：胡天游
朝代：元

阳消阴长巧知时，夕去朝来似有期。初若抱冰增战慄，终如坐甑剧烝炊。闺中郭索不我借，句里髑髅空自奇。拟倩冯夷诉颛顼，为令驱出宁馨儿。
患疟·其二
作者：胡天游
朝代：元

衰病伶仃一老大，桃笙六尺傲朝晡。天公有意存吾道，疟鬼无知害老躯。肝胆轮囷犹顾我，形容枯槁似非吾。有时怒见不平事，强起挑灯看湛卢。
拟赋荆轲馆
作者：胡天游
朝代：元

咸阳宫中头白乌，燕丹掩面声呱呱。函关得免岂天意，祸福倚伏如摴蒱。含羞忍耻丈夫事，一朝之忿非良图。黄金未肯求郭隗，白刃顾乃希专诸。尔轲见之真不恨，樊也投首尤无辜。悲歌易水竖毛发，胸次似欲无西都。男儿临事贵敏速，胡乃把袖终踟蹰。鸿毛性命效一掷，造物不肯成枭卢。悲哉秦人信狼虎，事势固与齐桓殊。赤刀应有或侥倖，矧可生致编其须。武阳乳臭不足俱，旁观骇汗一计无。长虹万丈空贯日，恨血竟自洒他裾。全燕席卷果谁过，古今罪状何纷如。子云弄笔不少借，嗟子要亦非庸夫。悲风萧萧寒日孤，空山废馆荒平芜。雄姿劲气不可见，仰天椎缶呼呜呜。
挽友
作者：胡天游
朝代：元

壮年犹绿鬓，大梦忽黄粱。白骨随归棹，清魂寄异乡。孤鸾空吊影，双雁又分行。独洒梅花泪，临风奠一觞。
挽方贵卿
作者：胡天游
朝代：元

河南桥下旧英雄，半百年华一梦中。五夜忽闻呼启启，九原堪恨去匆匆。孤鸾吊影菱花掩，怨鹤无声蕙帐空。斧钺朱殷今日事，埋香有地不如公。
故人别
作者：胡天游
朝代：元

故人别，新人归，大车小车当路衢。路傍把酒相迎送，尽道新人貌更殊。故人含悲催上道，回头却向新人笑。黄金不铸玉郎心，送故迎新何日了。故人一去无回期，新人还著故人衣。玉郎绕床看画眉，恰似故人初到时。
无书叹
作者：胡天游
朝代：元

六经既降诸子出，后代枝叶何其多。眼中万卷忽如扫，无乃天意憎繁苛。陈言故纸本糟粕，吾道耿耿终难磨。劫灰不赭孝先笥，昼卧坦腹时摩挲。
无牛叹
作者：胡天游
朝代：元

荒畴万顷连坡陁，躬耕无牛将奈何。老翁倭倭挟良耜，妇子并肩如橐驼。肩赪骨怠汗淹肘，竟日劳劳不终亩。夜归草屋酸吟嘶，祇有饥肠作牛吼。却忆向来全盛年，万牛蔽野无閒田。干戈澒洞一扫尽，觳？就死谁能怜。桃林荒塘春草绿，眼底纷纷何有犊。老翁无力待升平，卧看牵牛向天哭。
无牛叹
作者：胡天游
朝代：元
体裁：古风

荒畴万顷连坡陁，躬耕无牛将奈何。老翁倭倭挟良耜，妇子并肩如橐驼。肩赪骨怠汗淹肘，竟日劳劳不终亩。夜归草屋酸吟嘶，祇有饥肠作牛吼。却忆向来全盛年，万牛蔽野无閒田。干戈澒洞一扫尽，觳�就死谁能怜。桃林荒塘春草绿，眼底纷纷何有犊。老翁无力待升平，卧看牵牛向天哭。
无笔叹
作者：胡天游
朝代：元

宣城鼠须不可索，越南鸡毛不可得。山中老颖飞上天，九馆痴髯化为石。晴窗无复秃千枝，晓梦有时来五色。一庭老叶扫西风，袖手空阶看蜗迹。
无鱼盐叹
作者：胡天游
朝代：元

羹无盐，餐无鱼，吁嗟先生胡不归。无鱼何以充口腹，无盐何以滋肌肤。太学韩公叹寂寞，朝齑暮盐犹有馀。冯驩弹铗歌未已，素鳞坐见来行厨。奈何淡泊两无有，坐啮蠹简形容枯。先生抚掌付一笑，书中有味甘如腴。人生饥饱皆梦幻，风俗况与承平殊。忆昔闾阎正殷富，斫鲜煮海誇荆吴。巨商满载出都会，万船衔尾如鹥凫。和羹饲犬土同价，物理盛极逢乘除。风尘澒洞商贾绝，千钱所得才锱铢。由来事势本无据，变化反复如摴蒱。先生谋道不谋食，疏饭饮水真良图。
春词和韵
作者：胡天游
朝代：元

绿窗红烛制春衣，宫样花纱要入时。玉手怕裁双凤破，并刀欲下更迟迟。日射珠帘试晓晴，隙光斜上宝钗明。碧纱窗下无消息，閒数吴蚕几个生。自寻蜀纸写吴歌，小字斜行未省多。娇懒却嫌春战冷，手拈牙笔倩人呵。暖风深巷卖花天，争买繁华袅鬓边。拣得一枝红踯躅，隔帘抛与沈郎钱。双鹓不惜涴泥沙，閒逐吴姬斗草芽。赢得阿娇金半臂，背人含笑入桃花。贪逐春风趁伴游，不知明月上梢头。儿夫若问归迟意，几度穿花避紫骝。昨日江头看绿杨，归来学得两眉长。低声更向萧郎问，又恐眉长不称妆。
春词和韵·其一
作者：胡天游
朝代：元

绿窗红烛制春衣，宫样花纱要入时。玉手怕裁双凤破，并刀欲下更迟迟。
春词和韵·其七
作者：胡天游
朝代：元

昨日江头看绿杨，归来学得两眉长。低声更向萧郎问，又恐眉长不称妆。
春词和韵·其三
作者：胡天游
朝代：元

自寻蜀纸写吴歌，小字斜行未省多。娇懒却嫌春战冷，手拈牙笔倩人呵。
春词和韵·其二
作者：胡天游
朝代：元

日射珠帘试晓晴，隙光斜上宝钗明。碧纱窗下无消息，閒数吴蚕几个生。
春词和韵·其五
作者：胡天游
朝代：元

双鹓不惜涴泥沙，閒逐吴姬斗草芽。赢得阿娇金半臂，背人含笑入桃花。
春词和韵·其六
作者：胡天游
朝代：元

贪逐春风趁伴游，不知明月上梢头。儿夫若问归迟意，几度穿花避紫骝。
春词和韵·其四
作者：胡天游
朝代：元

暖风深巷卖花天，争买繁华袅鬓边。拣得一枝红踯躅，隔帘抛与沈郎钱。
晓日芙蓉
作者：胡天游
朝代：元

也傍清池也傍篱，醉红娇嫩晓尤奇。晴光却是多私意，偏照池边带露枝。
暴雨
作者：胡天游
朝代：元

层云生遥岑，倏忽腾万马。回飙振高树，少女弄娇姹。苍茫乾坤合，惨淡精灵下。天明亦韬光，毋乃龙战野。须臾万里霖，砰湃动檐瓦。端如挽天河，千斛罄一泻。潢流走街衢，陋室漂盏斝。疾雷无时休，壮士为瘖哑。书生掩卷坐，颇愧漂麦者。坐忧滔天来，浩浩失华厦。吁嗟造化力，妙手谁能假。阴气划开除，万象了如画。江山若再造，社鬼争自诧。天公亦何知，龙驾正鱼雅。川源日流血，草木染腥赭。为谢滂沱功，一洗气潇洒。
有卒
作者：胡天游
朝代：元

有卒升我堂，手执丈八殳。自称千夫长，意气何粗疏。公然踞高榻，狞色如于菟。顾盼傍无人，摇头捋髭须。时时越几席，颠倒案上书。我欲呵咤去，恶声恐相随。含愠姑与言，但誇身手粗。昨日战城西，杀逐诸贼奴。高马我夺得，丈夫亦知无。奋臂好临阵，叫嚣若呼卢。袒跣过无礼，貌狠心弗舒。夫子进顽童，互乡亦何诛。当其遇阳货，唯诺无趑趄。豺狼正满野，章甫多泥涂。区区一介士，焉敢拒武夫。逊辞庶免侮，且复忍斯须。日暮方出门，临行更踟躇。
有感
作者：胡天游
朝代：元

老鬓若霜蓬，如何独守穷。还家犹作客，废学愿为农。日月龙蛇雨，山川虎豹风。床头新酿熟，思与故人同。